“Bakı bu paytaxtların hər birini geridə qoydu”\n"Bildiyimiz kimi, Beynəlxalq Velosipedçilər İttifaqının (UCI) velosiped idmanının “BMX Racing” növü üzrə dünya çempionatının 2018-ci il 5-9 iyun tarixində Bakı şəhərində keçirilməsi ilə bağlı qərar qəbul edilib. Bu isə növbəti dəfə sübut edir ki, paytaxt Bakı, bütövlükdə isə müstəqil Azərbaycan Respublikası beynəlxalq tədbirlərin mərkəzi statusunu daşıyır. Belə ki, mövcud qərar eyni zamanda ölkə rəhbərliyi tərəfindən aparılan uğurlu idman siyasətinin bariz göstəricisidir”.\nBu fikirləri ekspert Bəhruz Quliyev UCI-nin qərarını şərh edərkən deyib.\nOnun sözlərinə görə, belə bir mötəbər yarışın ölkəmizdə keçirilməsi öz əhəmiyyəti ilə ona görə seçilir ki, yarışların keçiriləcəyi məkan – müstəqil Azərbaycan Respublikası öz sabitliyi, inkişafı və tərəqqisi ilə daim dünyanın diqqət mərkəzindədir:\n“Məhz ölkəmizin son illər ərzində artan iqtisadi-siyasi potensialı nəticəsində çoxsaylı beynəlxalq səviyyəli tədbirlər, eləcə də digər bir çox idman növləri üzrə dünya və Avropa çempionatları keçirilib. Bu baxımdan, “BMX Racing” növü üzrə dünya çempionatının da Bakı şəhərində keçirilməsi barədə verilmiş qərar Azərbaycanın istər dünyanın idman aləmində, istərsə də siyasi-iqtisadi sferalarda yerinin daha da möhkəmlənməsinə kifayət qədər stimul verir. Əlbəttə, bu kimi uğurları əldə etməyin təməlində Prezident İlham Əliyevin yürütdüyü uğurlu daxili və xarici siyasət faktoru dayanır”.\nEkspert, istər UCI-nin, istərsə də başqa beynəlxalq idman federasiya və ittifaqlarının davamlı olaraq ölkəmizdə böyük turnirlərin, dünya və Avropa çempionatlarının keçirilməsi üçün qərarlar qəbul etmələri ilə bağlı vurğulayıb ki, ölkəmiz yalnız idman yarışlarını qəbul etmək üçün deyil, digər sahələri əhatə edən və bütün resurslara, infrastrukturlara malik olan ölkə kimi də tanınmaqdadır:\n“Regionda və MDB məkanında olmaqla yanaşı, dünya səviyyəsində Azərbaycan liderlik yerini tutub və UCI-nin sözügedən qərarı da buna bariz sübutdur. Çünki bu yarışın keçirilməsi nüfuzlu Avropa ölkələrinin paytaxtlarında – Parisdə, Berlində, Madriddə, Praqada, Varşavada, Moskvada yaxud digər paytaxtlarda da keçirilə bilərdi. Lakin Bakı bu paytaxtların hər birini geridə qoydu. Çünki Azərbaycanda mövcud olan siyasi sabitlik, davamlı inkişaf və s. faktorlar ölkəmizin qüdrətinin göstəricisidir. O cümlədən, belə bir mötəbər tədbirlər ölkəmizdə turizm potensialının inkişafına öz töhfələrini verməkdədir. Ümumiyyətlə, keçirilən hər bir tədbir sözügedən amili daha da isbatlamış olur. Söz yox ki, bütün bunlar bizlər üçün, hər bir azərbaycanlı üçün sonsuz qürur və fərəh hissi doğurur və biz inanırıq ki, məhz ölkə başçımız, Prezident İlham Əliyev cənablarının müəyyən edərək həyata keçirdiyi mütərəqqi siyasət tandemi əldə etdiyimiz və edəcəyimiz uğurların davamlı xarakter alacağına kifayət qədər zəmin yaradır”.


“BÜYÜKFIRAT” restoranları “Tək Millət, Tək Ürək” Beynəlxalq Hümanitar Platforması çərçivəsində uşaqları sevindirdi - Veteninfo.Az\n01.06.2021 - 18:45\n“BÜYÜKFIRAT” restoranları “Tək Millət, Tək Ürək” Beynəlxalq Hümanitar Platforması çərçivəsində uşaqları sevindirdi\n1 iyun – Uşaqların Beynəlxalq Müdafiəsi Günüdür. Uşaqlar bizim gələcəyimizdir və vətənimizin gələcəyi onların əlindədir, onları müdafiə etmək hər birimizin borcudur. Dünyanın əksər ölkələrində olduğu kimi, bu gün Azərbaycanda da hər il qeyd edilir.\nNecə ki, “Büyükfırat” restoranları şəbəkəsi 28 il öncə Azərbaycana ilk dəfə olaraq Anadolu mətbəxinin təamlarını gətirmişdi, bu dəfə də Milli Məclisin deputatı Ramil Həsən və Türkiyə və Azərbaycan İş Adamları və Sənayeçilər Birliyinin sədri Hüseyin Büyükfıratın həmtəsisçiliyi ilə yaradılan “Tək Millət, Tək Ürək” Beynəlxalq Hümanitar Platforması çərçivəsində bu gün münasibətilə indiyə qədər görülən xeyirxah işlərin siyahısına biri də əlavə edildi.\nBelə ki, 1 İyun Uşaqlara məxsus özəl bir gündə Büyükfırat restoranı Yasamal rayonu, Hüseyin Cavid prospektində açıq havada uşaqlar üçün musiqili, əyləncəli, tədbir təşkil edilib. Tədbirdə Dj Nurlan biri birindən dinamik musiqilərlə uşaqların ruhunu oxşayıb, aktrisa Vüsalə maraqlı suprizləri ilə uşaqları sevindirərək unudulmaz anlar yaşadıb.\nEyni zamanda uşaqlar Büyükfırat mətbəxinin ləziz təamlarından dadıblar. Aktrisanın uşaqlar arasında keçirdiyi intellektual yarışmada iştirak edən bütün uşaqlar hədiyyələrlə təltif olunublar.\nQeyd edək ki, Büyükfırat ailəsinin təşkil etdiyi əyləncəli aksiyada ən önəmli məqamlardan biri də Səbail Rayon Yeni Azərbaycan Partiyasının təşəbbüsü ilə 44 günlük Qarabağ savaşında canlarını fəda etmiş Şəhid övladlarının tədbirə dəvəti olub. Tədbir müddəti ərzində Şəhid övladları digər iştirakçılar və təşkilatçıların xüsusilə diqqət mərkəzində olub.


Rusiya hərbçiləri ilk dəfə PKK/PYD terror təşkilatının işğalında olan Raqqa şəhərinə girdi | AzPolitika — onlayn siyasi-ictimai qəzet\nDərc olunub: 09/12/2019 - 21:18\nRusiyanın Suriyada olan ordusu ilk dəfə olaraq keçmişdə İŞİD terror təşkilatının "paytaxt" elan etdiyi, sonradan PKK/PYD terror təşkilatı tərəfindən ələ keçirilən Raqqa şəhərinə girib.\nAvropa.info xəbər verir ki, daha öncə Raqqa vilayətinin ərazisində olan Rusiya hərbi birlikləri, Türkiyə ilə PKK/PYD-nin bölgədən təmizlənməsini şərtləndirən müqaviləyə uyğun olaraq Raqqa şəhərinə daxil olub. Rus hərbi birlikləri şəhər sakinlərinə 2 min ədəd qida paketi paylayıb, bölgəyə doktorlar da gətirilib.\nRusyanın Suriyadakı hərbi birliklərinin təmsilçisi Vladimir Varnavski ABŞ tərəfindən həyata keçirilən antiterror əməliyyatlarından Raqqa şəhərinin və dinc əhalinin zərər gördüyünü deyib.\n"Heç bir ayrım etmədən həyata keçirilən bombardımanlar nəticəsində minlərlə dinc sakin öldü. Şəhər tamamilə dağıdılıb. İçiləcək su, tibbi ləvazimat və qida sıxıntısı mövcuddur" - Vladimir Varnavski qeyd edib.\nXatırladaq ki, 2013-cü ilin yayında İŞİD terror təşkilatı Raqqanı Suriya müxaliflərinin əlindən almışdı. 2017-ci ildə isə ABŞ dəstəkli PKK/PYD terror təşkilatı Raqqanı İŞİD-dən aldı.\nTürkiyə ilə Rusiya arasında imzanlanmış sazişə görə, Moskva Raqqanı PKK/PYD terror təşkilatından təmizləməyi öhdəlik olaraq qəbul edib.


“Hərbi aşpaz hazırlığı” kursu başa çatıb | Report.az\n“Hərbi aşpaz hazırlığı” kursu başa çatıb Müdafiə nazirinin təsdiq etdiyi 2020-ci il üçün fəaliyyət planına əsasən, “Hərbi aşpaz hazırlığı kursu”nu müvəffəqiyyətlə bitirən məzunların buraxılış mərasimi keçirilib.\nMüdafiə Nazirliyindən "Report"a verilən məlumata görə, hazırlıq kursunda aşpazlara qidanın düzgün hazırlanması qaydaları, ərzaq məhsullarının emalı zamanı əmələ gələn tullantıların normaları, texnoloji avadanlıqlardan düzgün istifadə edilməsi, sanitariya-gigiyena tələblərinə ciddi riayət olunması və digər mövzular üzrə dərslər keçirilib.\nRus versiyası Завершились курсы подготовки военных поваров


Arıqlamaq istəyənlər üçün CƏDVƏL.KALORİ MİQDARI – LUXLİFE.AZ\nArıqlamağın ən asan yolu gün ərzində qəbul etdiyimiz kalori miqdarını azaltmaqdır.\nBelə hesab olunur ki, arıqlamaq üçün qadın gün ərzində 1200, kişi isə 1800 kkaloridən çox qəbul etməməlidir. Daha az kalori qəbul etmək tövsiyə edilmir ki, bu halda müxtəlif pozulmalar (zəiflik, halsızlıq, yorğunluq və s.) inkişaf edə bilər.\nDiyetoloq və ya həkimin nəzarəti altında arıqlayan insanlar daha az kalori qəbul edə bilər. Lakin bu halda həkim onların vəziyyətinə daim nəzarət edir və lazım olduqda müdaxilə edə bilər.\nMüstəqil şəkildə arıqlamaq qərarına gəlmisinizsə, yuxarıda qeyd etdiyimiz kalori miqdarını aşağı salmayın.\nİşinizi asanlaşdırmaq üçün Saglamolun.az sizə müxtəlif qidaların kalori miqdarını təqdim edir.\nBu məlumatın köməyi ilə hər bir insan özünə uyğun olan pəhriz tərtib edə bilər:\n– Qayqanaq (2 yumurtadan) – 190 kkal\n– 1 bişmiş yumurta – 70 kkal\n– yulaf yarması sıyığı (100 qr, yağsız, şəkərsiz) – 68 kkal\n– alma – 35-45 kkal (yaşıl almada daha azdır)\n– portağal (100 qr) – 47 kkal\n– kivi (100 qr) – 47 kkal\n– banan (100 qr) – 89 kkal\n– tərəvəz şorbası (400 qr) – 160 kkal\n– borş ətlə (400 qr) – 250 kkal\n– düyü (1 porsiya) – 140 kkal\n– qarabaşaq (1 porsiya, yağsız) – 155 kkal\n– makaron (1 porsiya, yağsız) – 155 kkal\n– bişmiş toyuq filesi (100 qr) – 135 kkal\n– qızardılmış toyuq filesi (100 qr) – 200 kkal\n– ət kotleti – 140 kkal\n– balıq kotleti – 100 kkal\n– 2 sosiska – 275 kkal\n– qızardılmış toyuq budu – 350 kkal\n– bişmiş kartof (1 ədəd) – 65 kkal\n– qızardılmış kartof (100 qr) – 190 kkal\n– tərəvəz salatı (yağsız, 100 qr) – 45 kkal\n– çay (şəkərsiz) – 2 kkal\n– su – 0 kkal\n– qatıq (1 stəkan) – 115 kkal\n– 1 tikə ağ çörək – 165 kkal\n– konfet (şokolad, 1 ədəd) – 60 kkal\n– peçenye şəkərli (1 ədəd) – 55 kkal\n← İnternet Azərbaycanda tənha insanların, boşanmaların sayını artıracaq\n9 uşağı olan müğənni onları bu üsulla cəzalandırır – FOTO →


İlham Qasımovla Sahib İbrahimov türk iş adamına necə kələk gəldilər? – QALMAQAL » Veteninfo.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nƏsas səhifə İlham Qasımovla Sahib İbrahimov türk iş adamına necə kələk gəldilər? – QALMAQAL\nTarix: 05.12.2016 13:50 Oxunma sayı: 101 Bölmə: KRİMİNAL,\nEldar Mahmudovun adamı 15 il həbs cəzası ilə canını qurtaracaq?\nOnu işlədiyi sferada çox "yaxşı” tanıyırlar. Özünün dediyinə görə, olduqca vicdanlı və dürüst fəaliyyət göstərib… Hətta o qədər vicdanı "təmiz” olub ki, rəhbərlik etdiyi "Real MTK”da belə insanların necə aldadılmasına rahatca göz yummağı da bacarıb. Nəticədə, tilovuna saldığı insanlar bir də onda ayılıblar ki, külli miqdarda pullarını, əmlaklarını fırıldaqçının birinə peşkəş veriblər. Yüzminlərlə pul verib, obyekt və mənzil almış insanlar adi bir dələduzun qurbanı olublar.\nYəni biz bu qədərmi saf millətik? Yəni insanları aldatmaq bu qədərmi asandır? Hadisələrin gedişatına nəzər salsaq görərik ki, İlham Qasımov uydurduğu yalanlarına nəinki özünü, hətta başqalarını da inandırmağı bacarıb. Dediyinə görə, onun kifayət qədər yüksək vəzifəli tanış məmurları olub və o, böyük işlər görmək üçün məhz böyük məbləğlərdə "şirinlik” də verib. Demək, aldadılan insanlar məhz bu yolla tələyə salınıb. Bunu, dələduzluqda ittiham olunan İlham Qasımov öz məhkəməsində etiraf edib. Hətta demək olar ki, hər dinləmədə hansısa bir dövlət orqanının və ya yüksək dövlət məmurunun adını çəkərək, onlara külli miqdarda rüşvət verməsiylə bağlı iddialar irəli sürüb. Bunda İ.Qasımovun məqsədi nə idi?! Özünü təmizə çıxarmaqmı, yoxsa kimlərdənsə dəstək alaraq, cənab Prezidentin təyin etdiyi dövlət məmurlarına qarşı ləkələr yaxmaq?! Bu məsələdə cavabsız suallar o qədərdir ki…\nFakt isə odur ki, məhkəmənin qərarına əsasən, dələduzluqda ittiham olunan İlham Qasımov 15 il müddətinə azadlıqdan məhrum olundu. Amma… Məsələnin başqa bir tərəfi də var… Qulaq şahidlərinin dediyinə görə, "Real MTK” nın əməkdaşları israrla bildirirlər ki, "şefləri” tezliklə azadlığa çıxacaq. Qeyd edək ki, hökm verilmədən öncə Qasımovun adamları Ağır Cinayətlər Üzrə Məhkəmənin hakimi Zeynal Ağayevə 350 000 dollar verildiyini və qərarın onların xeyrinə olacağını yazırdılar. Ancaq istədikləri olmadı və 350 000 söhbətinin blef olduğu üzə çıxdı. İndi görəsən, kim bunlara söz verib?\nİ.Qasımovun vəkilləri həm də hər yerdə çox gülünc bir iddia səsləndirirlər: İlham müəllim, günahsızdır, ona böhtan atıblar. Onu həbsdə 2 nəfərin – Gülağa Tənha (məşhur şair) və Müqəddəs Sultanovun (Baş prokurorluğun vəzifəli şəxsi) sifarişi ilə cəza kəsiblər. Hətta deyilənə görə, İlham Qasımova yaxın olan bəziləri gizlincə onu da pıçıldamağa başlayıblar ki… Gülağanın da, Müqəddəsin də pulu qaytarılıb və buna görə də İlham müəllim tezliklə yenə işinin başına dönəcək. Görəsən yaxınları "işinin başı” dedikdə, nəyi nəzərdə tutur? İ.Qasımovun narkotik ticarətiylə məşğul olması iddiasınımı? Dövlət məmurlarına şər atmasınımı? (Məsələn, Hacıbala Abutalıbov və müavinlərinə 4 milyon rüşvət verdiyini deməsi… ) Yoxsa sadə, sıravi Azərbaycan vətəndaşlarını illərdir rəzil vəziyyətinə qoymasınımı?\nİlham Qasımovun "Sahil D”-yə direktor təyin etdiyi və "Real MTK” da mühasibi olan Ədilağa adlı birisi hətta o qədər cızığından çıxmışdı ki, İlhamın işini aparan Baş prokuror yanında Korrupsiyaya qarşı Mübarizə Baş İdarəsinin müstəntiqi Rəşad Mansurovun vəzifə səlahiyyətindən sui-istifadə etməsini həyasızcasına məhkəmədə səsləndirirdi. O, çəkinmədən deyirdi ki, Rəşad Müqəddəs Sultanovun tapşırığı ilə İlham müəllimin şirkətlərində çalışan bütün işçiləri dindirərək, onlara hədə-qorxu gəlib və İlhamla bağlı verdikləri izahatı məcburi şəkildə onun əleyhinə dəyişdirirmiş.\nSözsüz ki, olduqca absurd və yalan dolu bu fikirlər reallıqdan tam uzaqdı və həqiqət deyilənlərin yox, faktların diktəsində idi. Faktlar isə daha qorxulu məqamlardan danışırdı: İlham Qasımov təkcə yerli iş adamlarına qənim kəsilməmişdi… Onun fırıldaqçı nəfsinin arenası genişlənirdi. Hədəf qardaş ölkənin biznes sektorunda kifayət qədər nüfuzu olan və Azərbaycan bazarına sərmayə qoymaq istəyən vicdanlı insanlar idi. Məsələn, Türkiyənin tikinti sektorunda kifayət qədər məşhur olan "Mərcansoy” brendi kimi…\nBrendin sahibi "Mərcansoy”Şirkətlər qrupunun sahibi Mövlanə Əli Mərcan 2007-ci ildə Azərbaycana gələrək, burada tikinti sektoruna investisiya yatırtmaq istəyib. Bədbəxtlikdən elə ilk gündən ortaq tanışlar türk iş adamını dələduz "işbaz” İlham Qasımov və onun ortağı Sahib İbrahimovla tanış edib. Vəssalam. Mərcanın Bakı macəraları başlayıb. Yüksək faiz adı ilə ortaqlıq təklifi alan iş adamı tezliklə Bakıda ucaldılacaq ən yaraşıqlı binalarda onun da yatırımı və zəhməti olacağı ümidi ilə pullarını fırıldaqçılara çemodanla verib. Bəli, yalnış oxumadınız, Qasımovla İbrahimov pulu nəğd yolla alıblar. Bu fakt özü-özlüyündə Qasımovla İbrahimovun Eldar Mahmudovun ”krışa”sı altında hərəkət etdiyini göstərir. Çünki milyonlarla nəğd dolları heç kim sabiq MTN şefindən xəbərsiz ölkəyə gətirə bilməzdi. Dubay, Çin, Rusiya və Türkiyədə daxil olmaqla, nəğd köçürmələrin hamısına Mahmudov-Çovdarov ikilisi nəzarət edirdi.\nTürkiyəli iş adamının sözlərinə görə, beləcə onun illərlə aldanışı başlayıb. Dəfələrlə sərmayə qoyduğu tikintidə işlərin necə getdiyini bilmək üçün əraziyə gələn Mövlanə bəy içəri buraxılmayıb. Müxtəlif bəhanələr,əsassız söhbətlər şübhələrə yol açıb. Nəticədə, aldadıldığını hiss edən iş adamı məsələdən hər iki dövlətin yüksək vəzifəli məmurlarını agah etmək istəyib. Məsələ ilə bağlı Daxili İşlər Naziri Ramil Usubov şəxsən göstəriş verib və Mütəşəkkil Cinayətkarlığa Qarşı Mübarizə idarəsi işə başlayıb. İlham Qasımovun bir mənzili bir neçə adama, özü də müxtəlif qiymətlərlə satdığı aşkarlanıb. Hətta araşdırma zamanı o da məlum olur ki, tikintisinə 10 milyon dollara yaxın pul qoyan Mövlanə bəyə vəd olunan mənzillər də əlindən çıxıb. Çünki fırıldağın və hərisliyin pik həddində olan İ.Qasımov artıq o evlərə də müştəri tapıbmış… Beləcə, milyonları əlindən çıxan iş adamı Mərcan ömrü boyu heç kimin vurmadığı zərbəni qardaş bildiyi ölkənin vicdansız işbazından alır. Onu da qeyd edək ki, Azərbaycanda yaşadığı bu qədər müsibətlər Mərcan ailəsinin ölkəmizə olan sevgisini azaltmayıb. Sadəcə, pozulan hüququnun bərpasını və mənimsənilən milyonlarını geri istəyir. Qasımov-İbrahimov cütlüyünün fırıldaqlarının cəzasının günahsız Azərbaycan vətəndaşlarının evsiz qalaraq ödənilməsini istəmir, tam əksinə, Azərbaycan hökumətindən dələduzların mənimsədiyi pullarını geri qaytarması üçün yardım istəyir.\nSözsüz ki, bu qədər əlahəzrət faktın qarşısında dırnaqarası işbaz öz cəzasına çatmalıydı… Çatdı da – 15 il…\nAmma bu 15 il haqqı tapdanan insanların, pulu göyə sovrulan iş adamlarının, ümidi puç olan evsizlərin yarasına məlhəm ola biləcəkmi? Onların çəkdikləri maddi və mənəvi ziyanın dəyərini kim ödəyəcək? Ya da heç ödəniləcəkmi? Suallar yenə də cavabsız qalır… Amma əminik ki, cavabsız qalan bu sualların bir gün mütləq nöqtə vaxtı olacaq. Çünkü bu həyatda heç nə cavabsız və cəzasız qalmır… Necə ki, İlham Qasımovun arxalandığı Eldar Mahmudov və Akif Çovdarovun imperiyaları başlarına yıxıldı. O da cəzasını layiqincə çəkəcək…


“Dövlət Komitəsi Qarabağa “Böyük Qayıdış” proqramı hazırlayıb” – VİDEO\n26 Dekabr 2018 - 00:05\n“Bu il 5800 məcburi köçkün ailəsi yeni mənzillərlə təmin olunub. Gələn il isə 5 min məcburi köçkün ailəsinin yeni mənzillərə köçürülməsi nəzərdə tutulub”.\n“Xəzər Xəbər”ın məlumatına görə, bunu Qaçqınların və Məcburi Köçkünlərin İşləri üzrə Dövlət Komitəsinin sədr müavini Fuad Hüseynov deyib.\nFuad Hüseynovun sözlərinə görə, 2001-ci ildən başlayaraq neft ixracından əldə edilən ilk bonuslardan bu qəbildən olan insanların həyat və mənzil-məişət şəraitinin yaxşılaşdırılmasına sərf olunmağa başlanılıb: “2003-cü ildən sonra isə proses daha da sürətləndirilib. 2004-cü ildə “Qaçqınların və məcburi köçkünlərin yaşayış şəraitinin yaxşılaşdırılması və məşğulluğunun artırılması üzrə Dövlət Proqramı” təsdiqlənib. 2007 və 2011-ci illərdə həmin proqrama əlavələr qəbul olunub. Son 17 ildə qaçqın və məcburi köçkünlər arasında işsizliyin səviyyəsi 75 faizdən 12 faizə enib. İndiyədək bu kateqoriyadan olan şəxslərin sosial problemlərinin həllinə 7,1 milyard manat vəsait sərf olunub”.\nFuad Hüseynov deyib ki, qaçqın və məcburi köçkünlərlə bağlı mükəmməl qanunvericilik bazası yaradılıb: “Beynəlxalq təşkilatlar da Azərbaycan modelini münaqişələrdən əziyyət çəkən ölkələr üçün nümunə göstərirlər. Məcburi köçkünlərin mənzil-məişət şəraitinin yaxşılaşdırılması ilə bağlı ən böyük layihələrdən biri dünən reallaşdırıldı. Abşeronda məcburi köçkün ailələri üçün salınmış yaşayış kompleksinin istifadəyə verilməsi mərasimində Prezident İlham Əliyev bir daha bəyan etdi ki, məcburi köçkünlərin problemləri sosial məsələlər arasında ön plandadır.\nDigər istiqamət isə “Böyük Qayıdış” və ona hazırlıqla bağlıdır. 34 beynəlxalq təşkilat və 12 müxtəlif dövlət qurumunun rəy və təklifləri nəzərə alınmaqla “Böyük Qayıdış” proqramı hazırlanıb. Cocuq Mərcanlıda yaradılan şərait və orada qurulan infrastruktur da bunun bariz nümunəsidir.\nMəcburi köçkünlərlə bağlı məsələ Birinci vitse-prezident Mehriban Əliyevanın da xüsusi diqqət mərkəzindədir. Mehriban Əliyevanın bu vəzifəyə təyinatından sonra ilk iclasını da ötən il martın 9-da məcburi köçkünlərin mənzil-məişət şəraitinin yaxşılaşdırılmasına, qəzalı vəziyyətdəki binalarda yaşayanların köçürülməsinə həsr etməsi bunu bir daha təsdiqləyir”.


İran XİN: Terror aktının məqsədi İranda ictimai-siyasi sabitliyi pozmaqdır - AZƏRTAC – Azərbaycan Dövlət İnformasiya Agentliyi\nİran XİN: Terror aktının məqsədi İranda ictimai-siyasi sabitliyi pozmaqdır\nTehran, 6 dekabr, AZƏRTAC\nBəzi ölkələrin himayə etdiyi terror təşkilatları bu gün Çabahar Azad İqtisadi Zonasında terror aktı törədərək İrandakı ictimai-siyasi sabitliyi pozmağa cəhd göstəriblər.\nAZƏRTAC xəbər verir ki, bu sözləri İranın Xarici İşlər Nazirliyinin nümayəndəsi Bəhram Qasemi bu gün keçirdiyi mətbuat konfransında deyib. Onun sözlərinə görə, terror aktının məhz Çabaharda törədilməsi təsadüfi xarakter daşımır. İran hökuməti bu bölgəyə külli miqdarda sərmayə yatıraraq Azad İqtisadi Zona yaradıb. Terror aktından məqsəd ondan ibarətdir ki, ölkədə ictimai-siyasi sabitliklə yanaşı, iqtisadi vəziyyət də gərginləşsin. İranın sərhədyanı regionlarında xaos yaratmaqla ölkəni parçalamağa çalışanların planları baş tutmayacaq.\nBəhram Qasemi bildirib ki, terror aktı məlum mərkəzlərin əmri ilə yerinə yetirilib. Qeyd olunub ki, İrana qarşı düşmənçilik siyasəti yürüdən dövlətlər bu terror aktı ilə yenə də insanlığa qarşı cinayət törətdilər.\nHadisəyə İran İslam İnqilabı Keşikçiləri Korpusu da münasibət bildirib. General Ramazan Şərif deyib ki, İranın cavabı çox ağır olacaq. Terror aktını törədənləri və onun sifarişçilərini ağır cəza gözləyir.\nXatırladaq ki, bu gün səhər saatlarında İranın Sistan-Bəlucistan vilayətindəki Çabahar şəhərinin polis idarəsi qarşısında terrorçu-kamikadze avtomobili partladıb. Nəticədə 5 nəfər ölüb, 24 nəfər yaralanıb. Yaralananlar arasında qadın və uşaqlar da var.\nİranın təhlükəsizlik və kəşfiyyat orqanları təhqiqatı davam etdirirlər.\nAZERTAG.AZ :İran XİN: Terror aktının məqsədi İranda ictimai-siyasi sabitliyi pozmaqdır


ADMİU TƏLƏBƏLƏRİ “XALÇAÇILIQ SƏNƏTİNİ YAŞAT VƏ TƏBLİĞ ET” LAYİHƏSİNDƏ İŞTİRAK EDİB\nADMİU TƏLƏBƏLƏRİ “XALÇAÇILIQ SƏNƏTİNİ YAŞAT VƏ TƏBLİĞ ET” LAYİHƏSİNDƏ İŞTİRAK EDİB\nYeni Azərbaycan Partiyası Gənclər Birliyi və Azərbaycan Xalça Muzeyinin birgə təşkilatçılığı ilə “Xalçaçılıq sənətini yaşat və təbliğ et” layihəsində fəal iştirak edən gənclər Azərbaycan Xalça Muzeyini ziyarət ediblər.\nAzərbaycan Dövlət Mədəniyyət və İncəsənət Universitetinin YAP Gənclər Birliyinin sədri Orxan Məmmədovun rəhbərliyi ilə Kulturologiya və Rəssamlıq fakültəsi tələbələri İman Sadıqov, Aynurə Hümbətli, Nərgiz İdrisova, Sevinc Səmədova, Ayşən Nəcəfova, Şabikə Nəsirova, Hüseyn Hacıyev Azərbaycan xalçasının, dekorativ-tətbiqi sənət nümunələrinin sərgiləndiyi ekspozisiya və zərgərlik fondu ilə yaxından tanış olublar.\nTədbirdə YAP Gənclər Birliyinin koordinatoru Elmar Məmmədov, YAP “Xalça Muzeyi” ərazi ilk partiya təşkilatının sədri, layihənin koordinatoru Fuad Rəsul və muzeyin elmi işçisi Təranə Məlikova xalçaçılıq sənətinin xalqımızın mədəniyyət tarixində özünəməxsus yer tutduğunu və tarixən böyük inkişaf yolu keçdiyini qeyd ediblər.\nTədbir çərçivəsində Azərbaycan Rəssamlar İttifaqının üzvü, xalçaçı-rəssam Taryer Bəşirov tələbələrə xalçaçılıq sənətinin yaranma tarixi, inkişaf mərhələləri, ornamentləri və xana üzərində xovlu xalçanın toxunma texnologiyası haqqında ətraflı məlumat verilib. Sonda layihəni uğurla başa vuran gənclərə sertifikat təqdim olunub.


Gözəlliyin daha bir sirri... » Qadin.az - Qadınların sevimli saytı\nFormada qalmaq üçün özlərini, necə deyərlər, tikanlı əlcəklərlə sıxmaq bu qadınların həyat tərzinə çevrilib. Yarıac-yarıtox keçən günün üstəlik iki-üç saatını da idman zalında keçirmək, təbii ki, o qədər də xoşagələn məşğuliyyət deyil. Məsələn, Qivinet Peltrou formada qalmaq üçün gündə 2 saat yoqa ilə məşğul olur və daim mikrobiotik pəhriz saxlayır. Cennifer Aniston isə şəxsi dietoloqunun məsləhətlərinə əməl etməklə yanaşı, günün yarısını hovuzda keçirməyi də vacib sayır.\nBəs biz, adi qadınlar nə edək? Hər halda işdən, yaxud ev qayğılarından qurtulub idman zalına qaçmaq və buna müəyyən miqdarda pul xərcləmək o qədər də asan deyil. Biz məşhur deyilik və milyonlarımız da yoxdur. Bizə özümüzə uyğun bir üsul lazımdır. Kədərli olsa da, arıqlamaq üçün başqa üsul yoxdur! Özünüz seçin: ya idman zalında keçən ac həyata atılın, ya da forma barədə fikrini birdəfəlik unudun. Bu, bütün mümkün üsulları sınaqdan çıxardıqdan sonra heç bir nəticə əldə edə bilməyənlərin fikridir. Əslində isə çarə var.\nƏgər sizi daim məşğul edən və incidən fikirlərdən uzaqlaşmağa nail olsanız, artıq çəkiylə belə xoşbəxt və şən həyat keçirə bilərsiniz. Bir gün marafon qaçmağı unudub sevimli şirniyyatınızın dadına baxdıqdan sonra heç bir vicdan əzabı çəkmədən axşam sevgilinizlə görüşməyi planlaşdıra bilirsinizsə, deməli, siz artıq xoşbəxtsiniz! Hər halda formanı saxlamaq da pis olmazdı. Bunun üçün bir neçə xeyirli məsləhəti həyat tərzinizə çevirməniz kifayətdir. Onları özünüz seçə bilərsiniz.\n* Əvvəlcə özünüzü sevməyi öyrənin və individual olduğunuza əmin olun. Bundan sonra görsəniz ki, çiy tərəvəzlə qidalanmaq rəfiqənizə arıqlamaqda kömək edib, siz də bu üsula əl ata bilərsiniz. Arxayın olun ki, mütləq sizə də kömək edəcək. Yəqin hiss etmisiniz ki, çox vaxt ən məşhur pəhrizlər bir-birilərinin əksi olur. Pəhrizə diqqətlə riayət edən hər kəs son nəticədə öz pəhrizini ideal sayır. Bu, həqiqətən də belədir. Hər bir adam individualdır. Birinə əla təsir göstərən pəhriz digərinin ümidlərini puç edə bilər. Özünüzə uyğun olanı seçə bilərsiniz, amma qəti pəhriz olmadan da keçinmək olar.\nƏgər ömürlük arıq qalmaq qərarına gəlmisinizsə, nəzərə alın ki, bundan sonra siz yeni həyata başlayırsınız. İlk növbədə özünüzə elə bir qida sistemi seçməlisiniz ki, o, sizə daim formada qalmaqda kömək etsin.\nBir neçə üsulu sınaqdan keçirib heç bir nəticə əldə etməmisinizsə, yeni pəhrizi unudun. Növbəti dəfə böyük ümidlə başladığınız işin uğursuz nəticəsi sinirlərinizi tamamilə korlaya bilər. Bundan sonra isə forma sizə qətiyyən lazım olmayacaq. Arıqlamaq üçün cəhdlərin uğursuz nəticəsi kimi meydana çıxan sinir pozuntusu insanda köklüyün sağalmaz xəstəlik olduğu fikrini yaradır. Ən yaxşısı budur ki, yeni pəhrizə başlamazdan öncə sakitləşin. Növbəti eksperimentə isə iradənizin sınaq etalonu kimi yox, sadəcə, əyləncə kimi yanaşın.\nYemək hər şeydən əvvəl dadlardan alınan zövqdür. Çalışın ki, sizin üçün də bu, belə olaraq qalsın. Bir həftə çox faydalı olan və tez nəticə verən suda bişmiş duzsuz yulaf yarması ilə qidalandıqdan sonra qızarmış toyuğu necə acgözlüklə yeyəcəyinizi təsəvvür edin. Bundan sonra, təbii ki, iradəsizliyə görə özünü danlamaq və sinirlərin pozulmaq mərhələsi gəlir. Bu hal hər dəfə təkrarlandıqca - təkrarlanacağına isə əmin olun - sinirləriniz bir az da pozulacaq. Əlavə kalorilər isə öz yerində qalacaq. Bu, sizə lazımdırmı? Dietoloqlar belə məsləhət görürlər: ürəyinizdən keçən hər şeyi az miqdarda yeyə bilərsiniz. Ən əsası, yavaş-yavaş və zövq ala-ala. Bundan sonrakı gün ancaq meyvə və tərəvəzlə keçirərək, dünənki kalorilərin əvəzini çıxar və vicdan əzabından qurtularsınız.\nYəqin ki, salatlarla arıqlamağın mümkün olduğu haqda eşitmisiniz. Bir çoxları bu sözü eşidən kimi bütün qidaları unudub ancaq yağsız və xamasız salat yeməyə başlayır. Bir qədər sonra hiss edəcəksiniz ki, siz bütün günü ancaq yemək haqqında düşünür və özünüzü pis edirsiniz. Məsələ bundadır ki, qatqısız salat aclıq hissini artırır. Buna görə də pəhriz salatınıza bitki yağı və xama əlavə etməkdən çəkinməyin. Həm tərəvəzlərin dadı yaxşılaşacaq, həm də xeyri çox olacaq. Yeri gəlmişkən, çoxlarına salat qəti uyğun gəlmir. Deməli, salatların ümumilikdə pəhrizin əsası olduğuna istinad edib özünüzü onlarla doyuzdurmaq gərəksizdir. Salatın əvəzinə bişmiş tərəvəz yeməyə çalışın. İlıq, yumşaq tərəvəzlər asanlıqla qəbul edilir, yaxşı həzm olunur və bağırsaqda problem yaratmır.\nSübut olunub ki, kalsium pəhrizin nəticələrinə kömək edir. Gündə heç olmasa bir stəkan az yağlı süd içməyi adətə çevirin. Əgər südü qətiyyən sevmirsinizsə, onda kalsiumu tablet şəklində qəbul edin. Ümumiyyətlə, vitaminlərdən və qidadan imtina etməyin, xüsusilə də pəhrizdə olarkən. Qidada vitaminlərin və mikroelementlərin çatışmazlığı orqanizmi stresə qarşı həssas edir və seçilmiş pəhrizdən tezliklə imtina etməklə nəticələnir.\nAerobika, fitnes sözləri sizi əsəbiləşdirir? Əslində, bu, o qədər də qorxulu deyil. Gündə 20 dəfə oturma hərəkəti etməkdən başlayın. Bu, cəmi yarım dəqiqə vaxtınızı alacaq. Bir qədər vaxt keçdikdən sonra əzələlərinizin bərkidiyini, bədəninizin isə daha zərif olduğunu hiss edəcəksiniz. Həvəsiniz olsa, buna başqa idman növlərini də əlavə edə bilərsiniz. Arıqlamağa aerobika ilə eyni səviyyədə qaçış, piyada yerimək və rəqs də kömək edir. İdmana nifrətin başqa bir növündən - intensiv məşğələlərdən də uzaq olmağa çalışın. Gərgin qrafikdən bezib idman məşğələlərini tamamilə atmaq ehtimalı daha yüksəkdir.\nQadın üçün idman yetərincə problemli məsələdir. Böyük həvəslə idmana başlayan qadınlar superintensiv məşğələlərdən yarım il sonra idmana, ümumiyyətlə, nifrət edirlər. İdmana marağın itməsi onun həyatımızdan tamamilə çıxmasına səbəb olur. Belə bir problemlə üz-üzə qalmamaq üçün hər səhər 10 dəqiqə gimnastika ilə məşğul olmaqla kifayətlənin. Piyada gəzməyə çox vaxt sərf edin. Zərifliyi saxlamaq üçün bu fiziki hərəkətlər və bəzi əlavələr kifayətdir.\nNahara bir neçə saat qalmış aclıq hiss edirsinizsə, bir, yaxud iki fincan təzə dəmlənmiş çay için. Yaşıl çay bu məqsəd üçün ideal variantdır. Aclıq hissi o dəqiqə yox olacaq. Bundan başqa, belə hesab olunur ki, çay orqanizmdə piyləri əridir. Üstəlik o, əlavə mayeni çıxarır və maddələr mübadiləsini normallaşdırır.\nYedikdən sonra toxluq hissinin uzun müddət qalması üçün nahardan 10 dəqiqə əvvəl 2 çay qaşığı zeytun yağı için.\nDietoloqların fikrincə, zülallar karbohidrat və yağlardan daha tez toxluq hissi yaradır. Buna görə də yeməyə məhz zülallardan başlayın. Əgər naharda tərəvəzlə balıq yeyəcəksinizsə, onda əvvəlcə balığı yeyin və sonra digərlərinə keçin.\nƏgər xüsusi bir gün üçün sürətlə zəifləmək istəyirsinizsə, üç-beş gün yağsız ağ balıq və tomat şirəsindən ibarət pəhriz saxlaya bilərsiniz. Nəticə sizi çox təəccübləndirəcək. Bu zaman heç bir çətinlik hiss etməyəcəksiniz. Hər yeməkdə 100-150 qram qaynadılmış balıq və 2 stəkan tomat şirəsi qəbul edin. Ancaq unutmayın ki, bu pəhrizi ən uzağı 5 gün saxlamaq olar. Bundan sonrası ağır nəticələrə səbəb ola bilər.\nXörək hazırlayarkən ədviyyatlardan istifadə edin. Hər yeməyə 3-4 ədva kifayətdir. Əks halda, xörəyin dadını qaçıra bilərsiniz və üstəlik, bu, ürəyinizi də vurar. Ədvalardan normal səviyyədə istifadə həm xörəyin dadını yaxşılaşdırır, həm də orqanizmə xeyir edir. Məsələn, sarımsaq orqanizmdən əlavə mayeni kənarlaşdırır və həzm sistemini yaxşılaşdırır. Limonotu yağları əridir, zəncəfil stimulyasiyanı artırır, qara istiot isə birbaşa arıqlamağa kömək edir. Yeri gəlmişkən, Şərq elmlərinə əsaslansaq, məhz acı, turş dadların çatışmazlığı köklüyə səbəb olur. Ədvalarda isə daha çox bu dadlar olur. Bir sözlə, zərif bədən quruluşunun saxlanması üçün bir çox maraqlı üsullar var. Bezməmək üçün sizə uyğun olan, optimal bir üsul seçin. Öz individuallığınızı və təbiətinizi nəzərə almağı da unutmayın. Ən əsası isə bu üsullardan həmişə istifadə etmək lazımdır. Yalnız bu halda uğura əmin ola bilərsiniz.\n3 412 baxış 2 şərh\nMüəllif: nane | Tarix: 20 noyabr 2014 00:18\nCOX MARAQLIDIR. TESEKKURLER BANU XANIM.\nMüəllif: sekine | Tarix: 16 noyabr 2014 12:31\nsalam necesiz camaat sizle tanis olmaq olar canim gor sekilldeki ne gozeldir yuxarda gozellik daha bir sirdi yazilan cccccccccccaaaaanim men helelik setde olmuyacam setde olanda size zazacan canim bunlar size


Azərbaycan Respublikasının Fövqəladə Hallar naziri Kəmaləddin Heydərov tərəfindən 27 iyun 2019-cu il tarixində Şəki şəhərində, Dövlət Yanğından Mühafizə Hissəsinin inzibati binasında saat 11:00-dan Şəki və Qax rayonları sakinlərinin, həmçinin həmin rayonlarda məskunlaşmış məcburi köçkünlərin qəbulu keçiriləcək. Qəbula gələn vətəndaşların qeydiyyatı 26 iyun 2019-cu il tarixində Dövlət Yanğından Mühafizə Hissəsinin inzibati binasında saat 09.00-dan başlayacaq.\nAzərbaycan Respublikası Fövqəladə Hallar nazirinin birinci müavini Rəfail Mirzəyev tərəfindən 27 iyun 2019-cu il tarixində Balakən şəhərində, Dövlət Yanğından Mühafizə Hissəsinin inzibati binasında saat 11:00-dan Balakən rayonu sakinlərinin və həmin rayonda məskunlaşmış məcburi köçkünlərin qəbulu keçiriləcək. Qəbula gələn vətəndaşların qeydiyyatı 27 iyun 2019-cu il tarixində Dövlət Yanğından Mühafizə Hissəsinin inzibati binasında saat 09:00-dan başlayacaq.


Koronavirusa qarşı vaksinasiyadan imtina edəcək şəxslərə XƏBƏRDARLIQ EDİLDİ – Yenicag.Az\nAna Səhifə Layihələr Koronavirus Koronavirusa qarşı vaksinasiyadan imtina edəcək şəxslərə XƏBƏRDARLIQ EDİLDİ\nKoronavirusa qarşı vaksinasiyadan imtina edəcək şəxslərə XƏBƏRDARLIQ EDİLDİ\nYeni Çağ Media Qrupu – Yanvar 05, 2021 - 12:34\n“Koronavirusa qarşı vaksinasiyadan imtina edən şəxsləri risk gözləyir”.\nYenicag.az xəbər verir ki, bunu Səhiyyə Nazirliyinin baş infeksionisti Təyyar Eyvazov deyib.\nT.Eyvazov bildirib ki, vaksinasiyanın dövlət hesabına və könüllülük prinsipi əsasında aparılması nəzərdə tutulur: “Kütləviliyinin təmin olunması üçün əhali arasında peyvəndləmənin aparılmasının vacibliyi və əhəmiyyəti barədə geniş maarifləndirilmə işlərinin də həyata keçirilməsi nəzərdə tutulur. Xüsusən vaksinasiyadan imtina edən şəxslərin yoluxaraq xəstələnmə riskinin hər zaman qalması izah edilməlidir”.\nVaksinasiyadan sonra xəsəliyin başa çatıb-çatmayacağı məsələsinə münasibət bildirən Baş infeksionist qeyd edib ki, vaksinasiyanın aparılmasının məqsədi əhalidə kollektiv immunitetin yaranmasına nail olmaqdır: “Epidemiologiyanın qanunlarına əsasən istər xəstələnmə nəticəsində təbii, istərsə də vaksinasiya vasitəsilə yaranan süni immunitet əhalinin üçdə ikisində formalaşarsa epidemik proses sönəcəkdir. Əhalinin kütləvi vaksinasiyadan gözləntiləri bu infeksiyanın yayılmasının azalması və idarəolunan səviyyədə saxlanılmasıdır. Müxtəlif mutasiyalar nəticəsində virusun mövcud peyvəndlərin təsirindən yayınması nəzəri cəhətdən mümkün olsa da hələlik yeni koronavirus infeksiyası üçün belə faktlar təsdiqlənməyib.\nPandemiya dövrü biz hava-damcı infeksiyalarından qorunma və gigiyena qaydaları barədə bir çox məlumatlar əldə etdik, müəyyən təcrübə qazandıq. Bu qaydalara gələcəkdə də, xüsusən respirator virus infeksiyalarının mövsümi artımı müşahidə edilən payız-qış fəsillərində əhali tərəfindən əməl olunması arzuolunandır və yoluxma hallarının azalması kimi müsbət təsirlərə səbəb olacağı düşünülür”.\nO qeyd edib ki, geniş yayılmış və uzun müddət davam edən infeksiyalara qarşı peyvəndlər ölkələrin milli peyvənd təqviminə salınır: “Yeni koronovirus infeksiyasına qarşı vaksinasiyanın milli təqvim planına salınması zəruriliyi müxtəlif ölkə alimləri tərəfindən müzakirə olunur və bu məsələnin həllinin zamana ehtiyacı vardır”.


Reyqanın gündəliyindəki Qarabağ qeydləri - Unikal.org\nABŞ-ın 40-cı prezidentinin gündəliyində erməni-Azərbaycan qovğası\n“...Cümə günü. 26 fevral 1988.\n...Sovetlər və ermənilər arasında narahatlıq yaşanır. Ermənilər müstəqillik istəyir.” Bu qeydlər ABŞ-ın 40-cı prezidenti Ronald Reyqanın gündəliyindən götürülüb. Və həmin gündəlik (The Reagan Diaries) 2007-ci ildə Vaşinqtonda nəşr edilib.\nBizim bildiklərimiz və\nBəs Azərbaycanlılar nə istəyir? O vaxt bunu Reyqan bilməyib və ya bilmək istəməyib. Əvəzində ermənilərin nə istədiyindən dərhal xəbər tutub. Amma biz ermənilərin nə istədiyini gec, çox gec bilmişik. Yalnız 1988-ci il fevralın 20-də Dağlıq Qarabağ Muxtar Vilayəti Xalq Deputataları Sovetinin ssesiyasında vilayətin Ermənistan SSR-ə birləşdirilməsi haqqında qərar qəbul ediləndən sonra yada salmışıq ki, onların əbədi və əzəli bir Qarabağ iddiası var...\nBu suala cavab axtarmağa bir neçə il bundan əvvəl ABŞ-da uzunmüddətli səfərdə olarkən başlamışdım. Və bu ideya məşhur Amerikan politoloqu Zbiqnev Bzejinskinin çıxış etdiyi bir tədbirdə ağlıma gəlmişdi. Bzejinski Qarabağ münaqişəsinin həllinə dair qeyri-nikbin proqnoz versə də...\nAmma elə həmin il sentyabr ayının 18-də o vaxtkı Stepanakertdə - indiki Xankəndidə yaşayan Azərbaycan əhalisinin yaşadığı evlərə ermənilərin kütləvi basqınları başlayıb, Azərbaycanlılar oradan çıxarılıb və yalnız üç gün sonra - 1988-ci il sentyabrın 21-də SSRİ hökuməti şəhərdə xüsusi vəziyyət elan edib.\nBu, həmin oktyabrdır ki, Heydər Əliyev Moskvada tutduğu yüksək vəzifədən - Sov.İKP MK Siyasi Bürosunun üzvlüyündən istefa verməli olmuş, bütün vəzifələrdən kənarlaşdırılmışdı.\nAmma qısa araşdırmadan sonra məlum olmuşdu ki, Vaşinqtondakı məşhur Kornegi Fondunun eksperti Tomas De Vaalla görüşmək o qədər də asan iş deyil. Elektron poçt vasitəsilə yazışmalar nəticə vermədi. Tanınmış ekspert qrafikinin sıx olduğunu əsas gətirərək Azərbaycanlı jurnalistlə görüşməkdən qəti şəkildə boyun qaçırdı. Lakin mən də bu görüşün baş tutması üçün yollar axtarmaqda davam elədim və sınaqdan çıxmış Azərbaycan variantı - tanışlardan istifadə etmək variantı köməyimə çatdı.\n- Söhbət hansı dildə olacaq - ingilis, yoxsa rus?\nBir də: “Bu ölkələr (Azərbaycan və Ermənistan - M.H.) müstəqil dövlətlərdir, öz gələcəklərini də özləri həll etməlidir”.\nBizə çatanda... hətta Zbiqnev Bzejinski də problemin tərəflərin özünün həll etməli olduğunu vurğuladı: “Üçüncü dövlətlərin təsiri, köməyi labüddür. Amma əsas rol iki dövlətin üzərinə düşür - Ermənistanın və Azərbaycanın”.


Bacı, sənin doğum gününə bir yüksəklik hədiyyə etmişəm » Sumqayitfakt.az\nBaxılıb: 3438 Tarix: 11-11-2021 08:40\nVüsalın şəhid olduğunu yuxuda gördüm. Yuxum gerçək çıxdı. General-mayor Polad Həşimovun qisasını almaq məqsədilə çıxdığı yolun son dayanacağı Şuşa oldu. Vüsal noyabrın 8-də Şuşada şəhadətə yüksəldi. Oğlum Zəfəri şəhadəti ilə şərəfləndirən qəhrəmanlardan biridir.\nSumqayitfakt.Az bildirir ki, bunu Vətən müharibəsi şəhidi Vüsal Teymurovun anası Nahidə Teymurova deyib.\nŞəhid anası övladı ilə bağlı xatirələrini fəxarətlə anladır: "General-mayor Polad Həşimov şəhid olandan Vüsal bir yerdə dayana bilmirdi. Elə deyirdi ki, bu dərdə necə dözək. Generalımızın qisası mütləq alınmalıdır. Vətən müharibəsi başlayanda isə Vüsalın səbirsizliyi daha da artmışdı. Hər gün televizorun qarşısında xəbərləri izləyir, cəbhəyə gedəcəyi günü gözləyirdi. Qisas hissi ona rahatlıq vermirdi. Bir yandan da ətrafdan eşitdiyi şəhid xəbərləri Vüsalı sarsıdırdı. Hiss edirdim ki, onun ürəyindəki atəş ancaq düşmənlə döyüşüb qisas alandan sonra sönə bilər. Nəhayət oktyabrın 5-də Vüsalın cəbhə həsrəti sona yetdi, o da torpaqlarımızı düşməndən təmizləmək və şəhidlərimizin qisasını almaq amalı ilə döyüş bölgəsinə yollandı. Vüsal şəhidlərimizin qisasını aldı, döyüş yoldaşları da onun...".\nNahidə xanım övladı ilə son görüşü belə xatırlayır: "Oktyabrın 5-də səhər 9-un yarısı böyük qardaşı ilə birlikdə hərbi komissarlığa getdi. Evdən çıxana yaxın dedi ki, "ana, acam mənə nəsə hazırla yolüstü yeyim". Mən də yüngülvari bir yemək hazırladım. Elə bilirdik ki, qayıdıb gələcək, sonra aparacaqlar. Qardaşını geri qaytardılar. Özünü isə apardılar. Övladıma doyunca sarıla, qoxusunu doyunca içimə çəkə bilmədim...\nDöyüşlər vaxtı bizimlə çox danışa bilmirdi. Hər zəngində ilk soruşduğu sual bu idi: "nə qədər şəhidimiz var? Sayı məlumdurmu? Badamdara neçə şəhid gəlib?" Deyirdi, dua elə ki, hərbçilərimiz salamat qayıtsınlar. Heç vaxt qəmgin danışmır, müharibənin ağrı-acısını yansıtmamağa çalışırdı.\nOktyabrın 29-da bacısının ad günündə zəng edib təbrik etdi. Dedi ki, "Könül, sənin ad gününə bir yüksəkliyi hədiyyə etmişəm. Hərbi sirdir deyə adını demirəm". Vüsal çox diqqətcil idi. O qədər çətinliyin, mərminin, güllənin içərisində vaxt tapıb bacısının da könlünü xoş etdi. Noyabrın 1-də zəng vurub halallıq istədi. Dedi "ana, Şuşaya gedirəm, mənə halallıq ver. Şəhid ola bilərəm. Mənə nəsə olsa, başınızı dik tutarsınız. Heç vaxt mənə görə kədərlənmə, ana". Heç vaxt istəməzdi mən ağlayam. Deyirdi əgər salamat gəlsəm, iş tapıb işləyəcəyəm. Kooperasiya Universitetinin gömrük işi ixtisasını bitirmişdi, çox savadlı idi, həmin ixtisas üzrə də işləmək istəyirdi. Gözlərimlə bağlı şikayətim var. Vüsal da bunu bilirdi, deyirdi sənin gözlərini özüm əməliyyat etdirəcəyəm. Bu, Vüsalın son zəngi oldu. Bir neçə gün Vüsaldan səs gəlmədi. Dedim yəqin rabitə yoxdur, imkan olan kimi yığacaq. Noyabrın 8-də gördüyüm yuxu mənə hər şeyi agah etdi. Gördüm ki, Vüsalla bir parkdayıq. Məndən su istədi. Mən də su verdim. Sonra isə mənə əl yelləyərək, "ana, mən getdim" deyib getdi. Yuxudan durub qızıma dedim ki, Vüsal şəhid olub. Dedi ki, ağlına pis heç nə gətirmə, rabitə yoxdur deyə əlaqə saxlaya bilmir. Noyabrın 13-də isə bizə zəng edib xəbər verdilər ki, Vüsal şəhid olub. Həmin gün nəşini bizə təhvil verdilər. Vüsalı Badamdar qəsəbəsindəki Şəhidlər xiyabanında dəfn etdik. Yuxum düz çıxmışdı - Vüsal noyabrın 8-də Şuşada şəhadətə yüksəlibmiş...\nVüsalın sevdiyi qız var idi. Ona öz sevib-seçdiyi ilə toy etmək istəyirdim. Qismət olmadı. Toyuna aparacağım xonçaları məzarı üzərinə yığmışam. Vüsalın Vətən sevgisi ailəsindən, sevdiyindən üstün oldu. Hər il noyabrın 8-də oğlumu Zəfər Günü və şəhadəti münasibətilə təbrik edəcəyəm".\nŞəhidin atası Zakir Teymurov da övladından fəxrlə danışır. Deyir Vüsal çox çalışqan, zəhmətkeş uşaq olub. İdmanla, futbolla məşğul olub kiçik yaşlarında. Medalları da var. Futbola marağı var idi, Nahidə xanım imkan vermədi ki, savadlısan ali təhsil al, dövlət işində işlə. Hərbçi olmaq istəsə də, anasının sözündən keçə bilmədi. Döyüş yoldaşları Vüsal haqqında o qədər müsbət danışırlar ki... Həm qürurlanırıq ki, Vüsal bir övlad kimi əziyyətimizi yerə vurmadı, həm də övlad itkisi ürəyimi yandırır. Deyirlər, Vüsal hər kəsin, yaralı döyüş yoldaşlarının qayğısına qalırmış. 70 kiloqramlıq yük daşıyırmış özü ilə. Çantasında hər cür dərman var imiş. Hansısa kənd ya yaşayış məntəqəsi azad ediləndə mütləq oradakı apteklərə girib dərman ağrıkəsici, digər tibbi ləvazimatlar götürürmüş. Səriştəsi olduğundan yaralılara ilkin tibbi yardım da edirmiş. Hər kəsə kömək edir, kimin nəyə ehtiyacı var idisə, əlində olan imkan daxilində qarşılamağa çalışırmış.\nŞuşa istiqamətində üç gün ac, susuz yol gediblər. Maraqlıdır ki, Şuşanı tanımasa da, döyüş yoldaşlarına yol göstərirmiş. Onlar Şuşa istiqamətində xüsusi təyinatlı qüvvələrin arxasınca gedirlərmiş.\n"Vüsal və onun döyüş yoldaşları Şuşa istiqamətində irəliləyən zaman üç dəfə mühasirəyə, pusquya düşüblər. Hətta Daşaltını keçdikdən sonra səkkiz saat mühasirədə qalıblar. Silahdaşları deyirlər ki, Vüsal mühasirədə olarkən belə əhvalını pozmayıb. Deyib-gülür, zarafat edirmiş. Döyüş yoldaşlarında ruh yüksəkliyi, yüksək əhval-ruhiyyə yaradırmış. Vüsalın sayəsində 8 saatın necə keçdiyini hiss etməyiblər. Bundan sonrakı pusqu sonuncu olub. Vüsal da, onun silahdaşları da son damla qanınadək döyüşüblər. Döyüşlər nəticəsində oğlum və bir neçə silahdaşı şəhid olub. Vüsal snayperlə vurulub. Əvvəlcə ayağından vurulsa da, ayağa qalxıb. Növbəti güllə ürəyindən dəyib və oğlum şəhid olub.\nMən fəxr edirəm ki, bu torpağın Vüsal kimi minlərlə qeyrətli övladları var. Vüsallar ölməyəcəklər, unudulmayacaqlar heç zaman. Çünki onların davamçıları olacaq gələcək nəsil yetişir".\nŞəhidin valideynləri dövlət dəstəyindən razılıq edirlər. Teymurovlar ailəsi bir il ərzində səlahiyyətli qurumların nümayəndələrinin, xüsusilə Səbail Rayon İcra Hakimiyyətinin başçısı Vüqar Zeynalovun onları tək qoymadığını, "YAŞAT" Fondunun məişət şəraitinin yaxşılaşdırılması məqsədilə yardım etdiyini diqqətə çatdırıblar: "Ali Baş Komandana minnətdarıq ki, şəhid ailələrindən diqqət və qayğını əsirgəmir".\nQeyd edək ki, Teymurov Vüsal Zakir oğlu 1991-ci il martın 4-də Bakıda anadan olub. 1997-2008-ci illərdə Bakı şəhərində T.Məmmədov adına 239 nömrəli tam orta məktəbdə, 2008-2012-ci illərdə Azərbaycan Kooperasiya Universitetinin gömrük işinin təşkili fakültəsində təhsil alıb. 2012-2013-cü illərdə Tovuzda yerləşən "N" saylı hərbi hissədə müddətli həqiqi hərbi xidmət keçib. Hərbi xidmət dövründə manqa komandiri olub. Vətən müharibəsində Füzuli, Xocavənd (xüsusilə Hadrut qəsəbəsi), Cəbrayıl, Zəngilan, Qubadlı, Şuşa istiqamətində gedən hərbi əməliyyatlarda iştirak edib. Noyabrın 8-də Şuşa döyüşləri zamanı əbədiyyətə qovuşub. Ölkə başçısının sərəncamları ilə ölümündən sonra "Füzulinin azad olunmasına görə", "Qubadlının azad olunmasına görə", "Şuşanın azad olunmasına görə", "Vətən uğrunda", "Döyüşdə fərqlənməyə görə" medalları ilə təltif olunub.


Əri anası ilə birləşərək arvadını döydü, saçını qırxdı - Azinforum.az İnformasiya Portalı\nAna səhifə / Araşdırma / Əri anası ilə birləşərək arvadını döydü, saçını qırxdı\nƏri anası ilə birləşərək arvadını döydü, saçını qırxdı\nAzinforum.az – ın Report-a istinadən məlumatına görə, hadisə rayonun Ziyadlı kəndində baş verib. Belə ki, kənd sakini, 1988-ci il təvəllüdlü P.İ qayınanası və əri tərəfindən döyülüb, daha sonra saçı qırxılıb.\nƏsəbi halda olan gəlin siçan dərmanı içərək intihara cəhd edib. Ağır vəziyyətdə xəstəxanaya yerləşdirilən qadın hazırda reanimasiya şöbəsində müalicə olunur.\nMəlumatda bildirilib ki, İlahə Pənahovanın boğazında dırnaq izləri var: “Boğazında cızıq izləri var. Bu hərəkətinə görə anası onu zəhərləmək istəyib. Hazırda xəstəxanadadır. Yanına heç kim gəlməyib”.\nÖncəki “Deyirdilər, Fikrət Qoca sənə görə ailəsindən ayrılıb…”\nNövbəti Ərdoğan dünya müsəlmanlarına çağırış etdi


07 Aprel 2021 – Qafqazmedia.Az\nGün: Aprel 7, 2021\n“Nizami Ganjavi-880” beynəlxalq şahmat turniri keçirilib\nApr 7, 2021 Aygün Məmmədova\nDahi şair və mütəfəkkir Nizami Gəncəvinin 880 illiyinə həsr olunmuş “Nizami Ganjavi-880” beynəlxalq onlayn şahmat turnirinə yekun vurulub. 21 ölkədən…\n“Virtual məktəb” üzrə təhsil menecerləri təşəkkürnamə ilə təltif olunub\nAprelin 7-də Təhsil Nazirliyi tərəfindən “Virtual məktəb” layihəsi çərçivəsində fəaliyyət göstərən təhsil menecerləri ilə onlayn görüş keçirilib. Tədbirdə təhsil nazirinin…\nAzərbaycan Respublikasının Prezidenti, Silahlı Qüvvələrin Ali Baş Komandanı cənab İlham Əliyevin təsdiq etdiyi plana əsasən Azərbaycan və Türkiyə hərbi qulluqçularının iştirakı ilə rabitə qoşunlarının birgə taktiki-xüsusi təlimləri davam edir.\nAzərbaycan Respublikasının Prezidenti, Silahlı Qüvvələrin Ali Baş Komandanı cənab İlham Əliyevin təsdiq etdiyi plana əsasən Azərbaycan və Türkiyə hərbi qulluqçularının…\nAzərbaycan Respublikasının Müdafiə naziri general-polkovnik Zakir Həsənov Türkiyə Respublikasının Milli Müdafiə naziri cənab Hulusi Akara və Baş Qərargah rəisi ordu…\n“Azərbaycan Ordusu” qəzeti № 26 (2534)\nAli Baş Komandan İlham ƏLİYEV: Aprel döyüşləri bizim şanlı hərbi qələbəmizdir, dövlətimizin, xalqımızın,ordumuzun gücünü göstərən qələbədir Vətən müharibəsində Azərbaycan Ordusunun,…\nMilli Məclisin deputatı Vüqar İskəndərov Qırğız Respublikasında keçiriləcək referendumu müşahidə etmək üçün aprelin 8-də ölkənin paytaxtı Bişkek şəhərinə səfər edəcək.…\nQDİƏT PM komitələrinin onlayn iclasları keçirilib\nAprelin 7-də Qara Dəniz İqtisadi Əməkdaşlıq Təşkilatı Parlament Məclisinin iki komitəsinin növbəti iclasları onlayn formatda keçirilib. Hər iki videokonfransda quruma…\nAprelin 7-də Milli Məclisin Sədri Sahibə Qafarova Misir Ərəb Respublikasının ölkəmizdəki fövqəladə və səlahiyyətli səfiri Adel İbrahim Ahmed İbrahim ilə…\nÜmumdünya Səhiyyə Təşkilatının İsveçrənin Cenevrə şəhərində yerləşən mənzil qərargahında təşkilatın Baş direktoru Tedros Adhanom Qebreyesusun təşəbbüsü ilə Azərbaycan Respublikasının Prezidenti İlham Əliyevin videomüraciəti təqdim olunub.\nAprelin 6-da Ümumdünya Səhiyyə Təşkilatının İsveçrənin Cenevrə şəhərində yerləşən mənzil qərargahında təşkilatın Baş direktoru Tedros Adhanom Qebreyesusun təşəbbüsü ilə Azərbaycan…


Aeroport yolunda ağır qəza: 1 ölü » www.DovletXeberleri.az\nwww.DOVLETXEBERLERI.az » Hadisə » Aeroport yolunda ağır qəza: 1 ölü\n6-01-2018, 07:15Aeroport yolunda ağır qəza: 1 ölü\nBakının Suraxanı rayonunda ağır yol-nəqliyyat hadisəsi baş verib. Dovletxeberleri.az "Report"a istinadən xəbər verir ki, sürət həddi 120 km/saat olan aeroport yolunda hələlik şəxsiyyəti məlum olmayan təxminən 60-65 yaşlı kişi piyadalar üçün müəyyən edilməmiş hissədən keçərkən onu "Jeep" markalı avtomobil vurub.\nPiyada hadisə yerində ölüb. Qəzanı törədən sürücü idarəetməni itirdiyindən yolda hərəkətdə olan iki "Mercedes" markalı avtomobilə çırpılıb. Nəticədə "Jeep" deformasiyaya uğrayıb. Hadisəni törədən sürücü xəsarət alıb. Təcili tibbi yardım xidməti sürücüyə hadisə yerində ilkin tibbi yardım göstərib.\nBaş verən qəza ilə bağlı əraziyə Suraxanı Rayon Polis İdarəsinin əməkdaşları cəlb edilib.\nBaxılıb 5 166\nAA seriyalı “Jeep” gənc qızı piyada keçidində...\nBərdədə polis əməkdaşları qəzaya düşdü...\nBakıda ölümlə nəticələnən yol-nəqliyyat hadisəsi...\nSalyanda AĞIR QƏZA: ÖLƏN VAR...\nTəcili yardım qəzaya uğradı: Xəstə öldü...


Böyük Britaniya Rusiya vətəndaşlarının maliyyə hesabları haqqında məlumat yaymaqdan imtina edib\n2020.07.03 13:13 (UTC+04:00)\nBöyük Britaniya maliyyə hesabları barədə 2019-cu ilə aid məlumatların avtomatik mübadiləsi üçün tərtib etdiyi siyahıya Rusiya Federasiyasını daxil etməyib. Siyahı Britaniya hökumətinin rəsmi internet saytında nəşr olunub.\nBöyük Britaniya Rusiya vətəndaşlarının hesabları ilə bağlı məlumatları ilk və son dəfə 2018-ci ildə paylaşıb: həmin hesabat 2017-ci ilin göstəricilərini əhatə edib. Son iki ildir ki, Britaniya hökuməti heç bir rəsmi açıqlama vermədən Rusiyanı avtomatik məlumat mübadiləsi siyahısına daxil etmir. Ekspertlər bunu digər ölkələrin Britaniya vergi orqanlarına etimadını azaltmamaq niyyəti ilə izah edirlər.\nQeyd edək ki, vahid hesabatlılıq sistemi (CRS) üzrə avtomatik məlumat mübadiləsi müxtəlif ölkələrin vergi orqanları arasında əməkdaşlığın formalarından yalnız biridir. Rusiya Federasiyası ilə Böyük Britaniyanın vergi orqanları əvvəlki kimi özlərinin transmilli şirkətlərinin müxtəlif yurisdiksiyalardakı maliyyə əməliyyatları barədə məlumatların mübadiləsini fərdi sorğular əsasında davam etdirirlər.


Kamil Musəvidən Fəzail Ağamalıya əzələ nümayişi – Kənddən qovdurdu- VİDEO – Secki.Net\n06.02.2020 • 18:02 541\nSalyan-Neftçala seçki dairəsindən deputatlığa namizədlər AVP sədri Fəzail Ağamalı ilə qazi Kamil Müsəvi arasında gərginlik yaranıb.\nSecki.net xəbər verir ki, bu barədə videogörüntü sosial şəbəkədə paylaşılıb. Videodan görünür ki, bir qrup insan seçicilərlə görüşdən çıxan Fəzail Ağamalıya etiraz edib. Rəqibi Kamil Müsəvi isə Fəzail Ağamalıdan ərazini dərhal tərk etməsini tələb edib. Yaranmış vəziyyət Ağamalının avtomobilinə minərək ərazidən uzaqlaşması ilə nəticələnib.\nFəzail Ağamalı məsələ ilə bağlı qeyd edib ki, bu gün Qarabağlı kəndində seçicilərlə son görüşünü keçirib:\nÇünki həmin adamlar mənim seçicilərim deyildi. 450-500 nəfər seçicim zala toplaşmışdı. Onlar insanların üzərinə hücuma keçdilər. Bir qadın xəsarət aldı. Hazırda xəstəxanada reanimasiyada yatır. Onlar seçicilərin üzərinə getdilər ki, niyə mənim görüşümə gəliblər?!”\_Qafqaz.info\_


Sosial Tədqiqatlar Mərkəzində Komitə sədri ilə görüş olub » Altaba.az - Sosial İnformasiya Agentliyi\nDünən, 16:39 Video / Kriminal / Manşet\nDünən, 16:26 Dünyanın işi / Manşet\nDünən, 12:31 Video / Sosial münasibətlər\nDünən, 11:52 Sosial münasibətlər\nDünən, 11:48 Video / Müsahibə\nDünən, 11:01 ---\nDünən, 08:57 Dünyanın işi / Elm və texnika\nDünən, 08:52 İdman\nDünən, 08:43 Dünyanın işi / İqtisadi təşəbbüslər / Manşet\nDünən, 08:41 ---\nDünən, 08:26 Siyasi elita / Manşet\nDünən, 08:00 Dünyanın işi / Manşet\n18-08-2019, 09:51 Mədəni səviyyə / Manşet\n18-08-2019, 09:21 Dünyanın işi\n17-08-2019, 10:02 Dünyanın işi / Manşet\nTramp Hindistan və Pakistana çağırış edib\n17-08-2019, 09:56 Dünyanın işi / Manşet\nABŞ-da məhkəmə “Grace 1” tankerin saxlanılmasına dair order verib\n17-08-2019, 09:51 Dünyanın işi / Manşet\n17-08-2019, 09:49 Siyasi elita / Açıqlama / Manşet\n17-08-2019, 09:44 Sosial münasibətlər / Açıqlama / Manşet\n16-08-2019, 17:45 İqtisadi təşəbbüslər / Manşet\nFED FAİZ DƏRƏCƏLƏRİNİ YENİDƏN ENDİRƏ BİLƏR\n16-08-2019, 17:43 İqtisadi təşəbbüslər / Manşet\nREN: AMB ŞƏRTLƏRİNİ DAHA ÇOX YUMŞALTMALIDIR\n16-08-2019, 17:39 İqtisadi təşəbbüslər\nVENESUELADA HÖKÜMƏT VƏ MÜXALİFƏT DİALOQU BƏRPA EDİR\n16-08-2019, 17:30 Siyasi elita / Manşet\n16-08-2019, 14:39 Sosial münasibətlər\nEynulla Fətullayev Mübariz Mənsimovu "dələduz" adlandıdı\n16-08-2019, 13:03 Sosial münasibətlər / Manşet\n16-08-2019, 12:42 Siyasi elita / Manşet\n16-08-2019, 12:29 Döyüş bölgəsi / Manşet\n16-08-2019, 12:24 Siyasi elita / Günün Mövzusu / Manşet\n16-08-2019, 12:10 İqtisadi təşəbbüslər / Manşet\nBu ərazilərdəki torpaqlar Bakı metropoliteninə verildi, evlər sökülür\n16-08-2019, 11:56 Sosial münasibətlər\nAzərbaycanda yol polislərinin forması dəyişdi\n16-08-2019, 10:02 Dünyanın işi\nYaponiyada “Korsa” tufanı cövlan edir\n16-08-2019, 09:36 İqtisadi təşəbbüslər / Manşet\nMilyarderlər üçün ağır gün: 18 milyard itirildi\n16-08-2019, 09:26 Dünyanın işi / Manşet\nDSX rəisi: “Ermənistanla dövlət sərhədində ərazinin mühafizəyə götürülməsi hərb qüdrətimizin zəfər yürüşünün davamıdır”\n16-08-2019, 09:19 Dünyanın işi\nGürcüstanın Azərbaycana borcu 7 milyon 269 min ABŞ dollar təşkil edir\nSiyasi elita / Açıqlama / Manşet\n17-07-2019, 15:06 Baxış: 139\nMilli Məclisin Hüquq siyasəti və dövlət quruculuğu komitəsinin sədri Əli Hüseynli ilə Sosial Tədqiqatlar Mərkəzində görüş keçirilib.\nSTM-dən Altaba.az-a verilən məlumata görə, "Müasir dövlət quruculuğu, ictimai fikrin formalaşması - kəsişmələr və ziddiyyətlər” mövzusunda baş tutan tədbirdə geniş fikir mübadiləsi aparılıb.\nMillət vəkili demokratik-dünyəvi və hüquqi dövlət quruculuğu sahəsində keçilmiş yola nəzər salaraq, nailiyyətləri və çətinlikləri obyektiv nəzərlərlə qiymətləndirməyə çalışıb, hazırki dövrün əsas çağırışlarını səsləndirib.\nO, qanunun aliliyinin adətlərdən yuxarıda dayanmasının yüksək keyfiyyətə malik, qanunların mahiyyətini dərk edən vətəndaş cəmiyyəti quruculuğu ilə tamamlanması zərurətini mühüm vəzifələrdən biri adlandırıb.\nƏli Hüseynli dövlətin konstitusion əsasları haqqında danışarkən vurğulayıb ki, qanunvericilik bazasının təkmilləşdirilməsi ilə yanaşı, onun məzmununun ictimaiyyət tərəfindən də qəbul edilməsi, ictimai şüurda özünə yer etməsi istiqamətində illərdir ardıcıl tədbirlər həyata keçirilir.\nİdarəetmə modellərinin hüquqi fəlsəfəsini - Azərbaycan milli modelinin spesifikasını təhlil edən millət vəkili qanunları ictimai fikrə, adətə yaxınlaşdırmaqla bağlı atılan addımları açıqlayıb.\n"Qanunla həyat tərzinin ədalətli balansının tapılması ən düzgün yoldur” - deyən natiq, uzun illərin professional fəaliyyət nümunələrini tədqiqatçıların diqqətinə təqdim edib.\nQonaq müxtəlif ictimai-siyasi formasiyalar daxilində Azərbaycanın hüquqi və ictimai dəyərlərinə yer verərək, müasir dövrün ideya-siyasi cərəyanlarına və dövlətqurma proseslərinə son 200 ilik tarixin təsiri haqda çox maraqlı və ənənəvi yanaşmalardan fərqli baxışlarını söylədi, üç imperiya varisi ilə vahid bir coğrafiyada yaşamağın üstünlükləri və tələbləri ilə bağlı təkcə hakimiyyətin deyil, bütün siyasi institutların maarifçilik, təbliğat və təşviqatçı vəzifələrindən danışdı.\nO, ictimai münasibətlərdə yaşanan prosesləri izah edərkən deyib ki, ziddiyyətlər təbii olsa da, konkret istiqamətimizi sırf milli kontekstdə davam etdirməliyik:\nAzərbaycan, Qafqaz ruhu model kimi təbliğ edilməlidir, bu təbliğat isə mütləq konkret nümunələrlə əsaslandırılmalıdır.\nMilli fikrin yad ideologiyalara qalib gəlməsi üçün Mərkəzin üzərinə düşən vəzifələrdən bəhs edən qonaq deyib ki, inteqrasiya prosesini mütləq təbliğ etmək ən ümdə vəzifə olmalıdır:\n"Hesab edirəm ki, Sosial Tədqiqatlar Mərkəzi çox vacib bir qurumdur və üzərinə çox böyük, ciddi vəzifələr düşür.\nMərkəzin qarşısında ölkənin gələcəyi, dövlətçilik təfəkkürünün formalaşdırılması, hərtərəfli və savadlı vətəndaş şüurunun gücləndirilməsi ilə bağlı çox ciddi vəzifələr durur.\nHesab edirəm ki, bu cür yüksək intellektual potensialı olan bir qurum bu işin öhdəsindən layiqincə gələcək”.\nDaha sonra millət vəkili Mərkəzin əməkdaşlarının suallarına cavab verib.\nYekunda Sosial Tədqiqatlar Mərkəzinin İdarə Heyətinin sədri, millət vəkili Zahid Oruc çıxış edərək, qonağa maraqlı fikirlərinə, gələcək fəaliyyətlə bağlı bölüşdüyü tövsiyyələrinə görə təşəkkür edib.\nMillət vəkili Komitə sədri təyin edildi – Sərəncam\nMilli Məclisin hüquq siyasəti və dövlət quruculuğu komitəsinin iclasında bir sıra qanun layihələrinə baxılıb\nMM “Dövlət qulluğu haqqında” qanuna düzəlişlə bağlı prezidentin etirazını qəbul edib\nRusiya ilə sıx əməkdaşlığımız var - Əli Hüseynli\nNASA 30 ildə İslandiyanın böyük buzlağının necə əridiyini göstərib\nYaponiyada istidən 23 nəfər ölüb, 13 min nəfər xəstəxanaya yerləşdirilib


9-cu sinif şagirdləri üçün buraxılış imtahanı keçiriləcək\n6 Mart 2019 12:43\nHəmin gün ümumilikdə 39700 şagirdin imtahan verəcəyi nəzərdə tutulur.\nDövlət İmtahan Mərkəzi (DİM) 10 mart 2019-cu il tarixində respublikanın 27 şəhər və rayonunda ümumtəhsil müəssisələrinin 9-cu sinif şagirdləri üçün buraxılış imtahanının birinci mərhələsini keçirəcək.\nAzNews.az məlumat verir ki, bu imtahanlarda iştirak edəcək şagirdlər “İmtahana buraxılış vərəqəsi”ni internet vasitəsilə martın 4-dən etibarən çap edib götürə bilirlər. Buraxılış vərəqəsi ilə yanaşı onlara “Yaddaş kitabçası” da təqdim olunur. Burada şagirdlərə imtahan prosesi ilə bağlı vacib tövsiyələr, onların əməl etməli olduqları qaydalar və digər zəruri məlumatlar çatdırılır.


Elektromaqnit sahəsi — Vikipediya - Haqqinda Melumat - Vikipedia\nElektromaqnit sahəsi — Vikipediya\nElektromaqnit sahəsi - elektrik və maqnit sahələrindən yaranan fiziki sahə.\nSolenoidin maqnit sahəsi\nElektrik · Maqnetizm\nElektromaqnit sahəsinin insan orqanizminə təsiri\nİnternet, televizor, soyuducu, paltaryuyan maşın, , cib telefonları, simsiz uşaq telefonları... bütün bunlar elektromaqnit sahəsi yaradırlar.\nQazi Universitetinin Non-İonizan Radiasiyadan Qorunma Mərkəzinin əməkdaşı Fırlarer elektromaqnit sahəsinin yaydığı dalğalar nəticəsində psixoloji narahatlıqların, görmə funksiyalarında çatışmazlıqların, immunitet sistemində zəifliyin meydana çıxdığını bildirir.\nNaqilsiz Internetdən istifadə ediriksə, ilk növbədə, bundan imtina etməliyik. Qonşunun naqilsiz Interneti də mənzilimizə təsir edir. Mikrodalğalı sobadan mümkün qədər az istifadə etməliyik. İstifadə etsək də, həmin müddətdə mətbəxdə çox olmamalı, uşaqlarımızı bu sahədən kənar etməliyik. LCD televizorları qazla işləyən televizorlara və plazma televizorlarına nisbətən daha az elektromaqnit sahəsi yaradır. Kompyuterin monitorunda və televizorlarda LCD ekranlarından istifadə edilməsi daha məqsədəuyğundur.\nSimsiz uşaq telefonlarının da elektromaqnit sahəsi yaratdığına diqqət çəkən Fırlarer bu telefonların mikrodalğalı soba qədər elektromaqnit sahəsi yaratdığını deyir.\nOrqanizm axşamlar melatonin adlı hormon ifraz edir. Bu hormon orqanizmin bioloji ritmini nizamlayır. Gecələr elektromaqnit sahəsinin təsiri daha güclüdürsə, həmin hormonun ifrazı azalır. Bu durum isə əsəbiliyə, immunitet sisteminin zəifləməsinə səbəb olur. Ona görə də yatmazdan əvvəl mütləq yataq otağındakı televizorları söndürmək, elektrikdən ayırmaq, həmçinin kabelsiz Interneti və cib telefonunu da tamamilə bağlamaq lazımdır.\nLast edited on 25 sentyabr 2017, at 11:04


Samsung Galaxy Note 20 Mystic Gray 256GB8GB - telefonlar Bakida telefon satqisi - Tezbazar.az\nElan kodu: 1009921\nRəng Mystic Gray\nSamsung Buds Pro - 299₼ Samsung Buds Live - 249₼ Samsung Buds + - 199₼ Hazırda var. Zəmanətli . 1saat ərzində çatdırılma. Ünvan : Dilarə Əliyeva və Bül Bül prospektlərinin kəsişməsi "Okmobile"\nSIZ GELMEYIN BIZ GELEK Kampaniyamiz basladi. Bakida en ucuz qiymetler yalniz Bizdeee Bizden alin coxlu hediyyeler qazanin 21d suse plyonka ve nausnik hediyye A02S 32 Gb 198 Azn Unvan:Xalqlar dostlugu metrosunun\nSamsung Galaxy J5 Gold 16GB1.5GB\nSamsung j5 model ve ekran. sensoru sinib normal isleyib sinmamisdan evvel platasi oz orginal platasidi.catdirilma 20 yanvar metrosu\nKgtel n220 satilir 2 nomre bez prablemdi real alicilar narahat etsin\nTelefon ideal vəziyyətdədir, şəkildə göründüyü kimi. Xanım işlədib , üstündə cızığı belə yoxdur. Üstündə adabter verilir. Karopkasi yoxdur. Barter olunmur.\nIphone 12 pro,128\nSilver.ag rengdir.tezedir islenmeyib\nHeç bir problemi yoxdur. Üstündə təkcə adapter verilir\nIphone 7 plus rose gold 32 gb az islenmis ideal veziyyetde telefon acilmayib aksessuar karopkasi var Zemanet -6ay 1 il zəmanət və qeydiyyatlı. Rəsmi mağazamız Bülbül Prospekti Affmall T/M yerlesir Dilare Eliyeva 215\nApple iPhone timsah dərisindən arxalıq\nMəhsullarımız təbii əl işi olaraq, Timsah,Piton,Dəvəquşu,Kobra,Akula və Togo dərilərindən istifadə olunur.Əlavə olaraq (carbon fiber) materialıda geniş yer alır.Dərilərin və istifadə etdiyimiz materialların təbii olduğu\nev alqi satqisi ustalar detoxic kondisoner ustasi kombi ustasi ingilis dili ecoslim lenkeran torpaq sahesi kondisioner usta sebet.az turlar.az masinlar kreditle satilan avtomobiller suni qazon


Qayğıkeş qoca - Hekayə. Əli bəy AZƏRİ | Edebiyyatqazeti.az\nQayğıkeş qoca - Hekayə. Əli bəy AZƏRİ\n05.01.2022 14:36 | 1132 dəfə oxunub A A+ A- Proza\nSəsə yuxudan ayıldım, qapının zəngi dayanmadan çalınırdı. Şənbə günü idi, yatıb dincələcəkdim. Hər gün səhər obaşdan yuxudan alayarımçıq qalxıb şəhərin o başına işə getmək, axşam da işdən sonra yenidən o boyda yolu avtobuslarda sallaşa-sallaşa, metronun sıxlığında, basabasda gedib-gəlmək məni əldən salmışdı. Bircə ümidim istirahət günlərinəydi ki, yatıb dincələ bilirdim, o da evin əsaslı təmizliyindən başqa bir hoqqa çıxmasaydı... Ancaq, nədənsə, ötən bir il ərzində hələ dalbadal iki gün dincəldiyim olmamışdı, hər dəfə nəsə bir iş çıxmışdı.\nCəld yatağımdan qalxdım. Səhərin bu alatoranında məni narahat edən kim ola bilərdi? İlk ağlıma gələn su sızması oldu. Cəld hamama və ədəbxanaya baxdım, hər şey qaydasındaydı. Ordan özümü atdım mətbəxə, birdən, Allah eləməmiş, nəsə yanar, ya qaz sızması ola bilər. Şükür, burada da salamatçılıqdı, hər şey öz qaydasındaydı.\nQapının zəngi isə lap iliyimə işləyirdi. Elə gecə paltarında dəhlizə yüyürdüm.\n- Gəldim e.., gəldim. - Səsləndim ki, bəlkə zəng düyməsini basan eşidə, əl saxlaya, amma o da hər kimidisə, inadından dönmürdü.\nMəcbur olub gecə paltarında qapını açdım.\nArıq, hündürboy kişi ilə üzbəüz qaldım, tanıyırdım, adı da Muxtar idi, qonşu blokda yaşayırdı, hərdənbir binanın həyətində rastlaşırdıq. Salaməleykimiz olmasa da bir-birimizi tanıyırdıq, bilirdik ki, bir binada yaşayırıq. Nə özündən, nə də adından xoşum gəlirdi. "Ay sənə ad qoyanın... demişdim... Əsl muxtar olmalı adamlar qalmışdı qıraqda, bu adam muxtarlıq edirdi...".\nMuxtar kişinin qoltuğunda qovluq varıydı, bildim ki, elə-belə gəlməyib, nəsə işi var.\n- Ə kişi, noolub? - Salamsız-kəlamsız yeridim üstünə. - Qoymazsan yatıb dincələm. Bilmirsən ki, mən iş adamıyam, ancaq şənbə-bazar günü dincələ bilirəm.\n- Elə mən də ona görə tezdən gəlmişəm. Nə vaxt gəlirəm, evdə yoxsan. Qonşulardan soruşuram, deyirlər, işə getmisən.\n- Hə, nə məsələdi? Nəyə gəlmisən?\n- Əvvalə, salam. - Heç təmkinini pozmadan davam elədi. - Mən bu boz binada yaşayan sakinlərin etimadı ilə imza toplayıram.\nMuxtar kişini həm də demaqoq kimi tanıyırdıq. Bir problem-zad olanda ora-bura zəng vurur, lazım gələndə ərizə yazıb göndərir, işi yoluna qoydurardı.\n- Nə imza? - Təəccüblə soruşdum. - İndi də məndən demaqoqluq etmək fikrindəsən? Zibili aparıb atmamışam? Suyu açıq qoymuşam, axıb qonşuların mənzilini batırıb? Lifti zibilləmişəm? Kommunal ödənişi vaxtında ödəməmişəm?\nMuxtar kişini tez-tez Tofiqlə birlikdə görürdüm - komendant Tofiqlə. İkisi də bir çəkmənin taylarıydı, heç seçilmirdilər. Bircə fərq Muxtar kişinin yaşlı olmasıydı, az qalırdı səksəni haqlasın... Tofiqin də yaşı az olmazdı, yetmişi çoxdan haqlamış olardı. Hər ikisinin işi-gücü onun-bunun arxasınca baxıb qeybətini qırmaqdı.\nNə isə... Hər ikisinin üzünü görmək istəmir adam. Deyirəm bircə nə olaydı, bunların üzünü mürdəşir tez yuyaydı...\n- Nə imza, Muxtar kişi? - Baxdım ki, Muxtar kişi qabağımda karıxıb qalıb, matdım-matdım mənə baxır, sonra gedib mənə də söz qoşmasın ki...\nBaşı ilə işarə verdi. Bunda iştaha bir bax?! Evə keçmək istəyir kaftar.\n- Yox! - Çəmkirdim. - Evə olmaz. Nə sözün var, burda de.\n- Bax! - Muxtar kişi qoltuğundakı qovluğa işarə verdi. - Burda bütün sənədlər var. Gərək göstərim ki, oxuyub qol çəkəsən.\n- Eybi yoxdur. Oxumadan qol çəkərəm. Sən elə burda göstər, nə yazdığını de, sənə inanıram...\n- Olmaz! - Muxtar kişi əl çəkmədi, inadkarlıq göstərdi. - Bir belə adamın evinə girmişəm. Sən indi məni evinə buraxmayacaqsan? Nədən qorxursan? Mən səksəni çoxdan haqlamışam. Bilirsənmi?\n- İstəyirsən lap doxsanı, yüzü haqla, nə işimə qalıb.\n- İmkan ver, keçim içəri. - Muxtar kişinin dirəşməsi lap ciddiləşdi. - Səni orda başa salaram.\n- İndiyə kimi görmüsən, ya eşitmisən ki, bir adam mənim qapımdan içəri ayaq basıb?\n- İşim-gücüm qurtarıb, durub səni güdəcəyəm. - Muxtar kişi gülümsündü. - İstəyirsən hər gün qonaqlıq elə, qohumların, dostların gecə də qonaq qalsınlar, çıxıb evlərinə getməsinlər.\nƏlqərəz, gördüm ki, Muxtar kişi lap dirəşib, əl çəkmir, razılaşdım.\n- Yaxşı, keç. - Dedim. - Ancaq mətbəxə. Özü də sənədləri tez göstərəcəksən, qol çəkəcəm, götürüb çıxacaqsan.\nMuxtar kişini içəri buraxıb qapını bağladım. Mətbəxin yolunu ona göstərdim. O, ayaqqabısını, gödəkçəsini çıxarıb mətbəxə keçənə kimi otağa gəlib üst paltarımı geyindim. Hər ehtimala qarşı vəsiqəmi də götürüb mətbəxə gəldim. Muxtar kişi qovluğunu masanın üstünə qoyub içindəki bəzi kağızları çıxartmışdı.\n- Bax, bu ərizə şəhər sovetinin sədri cənabınadı - boz binanın sakinləri adından, - deyə Muxtar kişi izahat verməyə başladı. - Yazıb xahiş edirik ki, aşağıda - dəmir yolun qırağında məskunlaşmış məcburi köçkünlərin evlərinə gedən yolun yerini dəyişin, bizim binanın qabağından gedib-gəlməsinlər. İki qonşu binanın sakinləri də bizə qoşulacaqlar. Kənd adamıdırlar, yerişlərini-duruşlarını bilmirlər. Zibillərini də gətirib bizim binanın sakinləri üçün nəzərdə tutulmuş məişət tullantıları qablarına atırlar. Biz bu xoşagəlməzliklərə çoxmu dözməliyik?\nƏrizəni tələmtələsik gözdən keçirdim. Muxtar kişi dediyi kimi, hər şeyi təfsilatı ilə yazmışdı, hələ beş də üstünə qoymuşdu. Sonda da belə bir qeyd etmişdi: "Artıq dərəcədə xahiş edirik, yolun yerini dəyişdirəsiniz, biz aşağıda imza edənlər bu biabırçılığa daha dözə bilmərik...".\n- Muxtar kişi, bəs niyə təklif vermirsiniz? Demirsiniz ki, yolu hara dəyişmək olar? - Soruşdum və özüm də fikirləşə-fikirləşə qaldım, gerçəkdən yolu hansı tərəfə dəyişmək olardı.\nMəncə, yolu dəyişmək mümkünsüzdü. Binanın sol tərəfindən məhəlləyə gedən yol hansısa idarə tərəfindən tutulmuşdu, hündür hasar lap dəmir yolun qırağınadək çəkilmişdi. Sağ tərəfdən də bizdən sonrakı iki bina qurtaran yerdə başqa bir qaraj ərazini tutmuşdu, orda da iritonnajlı maşınlar saxlanılır, həm də təmir-xidmət işləri həyata keçirilirdi. Oradan da yol salmaq mümkün deyildi.\n- Mənə nə var! Hara dəyişəcəklər, qoy dəyişsinlər.\n- Gəlin, öz aramızda elə-belə götür-qoy edək, - deyə təklif verdim.\n- Onlar vəzifədə oturublar, qoy onlar da başlarını işlətsinlər.\n- İmzaya bir söz demirəm, qol çəkirəm, ancaq əhəmiyyət verməyəcəklər.\n- Daha bir ərizə var. - Muxtar kişi qovluqdan başqa bir ərizə də çıxartdı. - Buyurun, bunu da oxuyun.\nƏrizədə yazılmışdı: "Filan şəhərin mənzil-istismar idarəsinin rəisinə. Biz, aşağıda imza edən boz binanın sakinləri, xahiş edirik ki, məişət tullantıları üçün nəzərdə tutulmuş zibilqablarını bizim binanın yanından yığışdırasınız və yüz metr aralıda bir yerə qoyasınız. Belə ki...".\nMuxtar kişi milçək yığıntısından, it toplantısından, zibil eşənlərin hay-küyündən, tullantı çörəkləri toyuq-cücə üçün götürənlərin bir-birlərilə dava-dalaşından; bir sözlə, hər şeydən təfsilatı ilə yazmış və binada yaşayan elit təbəqənin firavanlığı naminə vəzifədə olan bir aristokrat kimi bu addımı atacağınıza ümidvar olduqlarını xüsusilə vurğulamışdı...\n- Necədir? - Ərizəni oxuyanda gülümsədiyimi görüb Muxtar kişi də güldü. - Sən hələ Muxtar dayını tanımırsan. Muxtar dayınız olmazdı burda, zibil içində itib-batardılar.\nÜz vermək istəmədim, ciddiləşdim. Üz versəydim, bir az da xoş sifət göstərsəydim çıxıb getməyəcəkdi, bəlkə çay da istəyəcəkdi.\nOdur ki, Muxtar kişidən zibilqablarını hara aparıb qoya biləcəkləri yeri soruşmadım, əhəmiyyətsiz bildim. Özlüyümdə təsəvvür etdim ki, hardasa, yüz metr məsafəyə aparıblar. Biz də boz binanın sakinləri əlimizdə zibil torbaları, vedrələri, korobkaları şəhərin arası ilə hər gün o qutuların yanına gedib-gəlirik. Üç binanın hərəsində yüz doxsan ailə... Bir sözlə... zibil karvanı...\n- Mənzilin nömrəsi yazılan cərgədə vəsiqənin nömrəsini qeyd elə və imzala. - Muxtar kişi buyurdu.\nƏrizənin arxasında və əlavə olunmuş vərəqdə çoxlu imza vardı. Əlimin içi kimi bilirdim ki, boş şeydi, nə yolun yerini dəyişəcəklər, nə də zibilqablarını yüz metrlik məsafəyə aparacaqlar. Bununla belə, qocanın xətrinə dəymək istəmədim, əziyyət çəkib ərizə yazmışdı, qapı-qapı düşüb mənim kimi inadkarlarla mübahisə edə-edə imzalatmışdı. Təqaüdçü adamdı, özü də tək yaşayırdı, bir işlə məşğul olmalıydı, ya yox...\nİndi ona elə gəlirdi ki, bizim qayğımıza qalır...\nQonşulardan seçilmək istəmədim. Qoca dediyi kimi şəxsiyyət vəsiqəmin nömrəsini qeyd etdim və imzaladım. Muxtar kişi ərizəni qovluğuna qoydu.\n- Bundan sonra görəcəksən, bütün işlərin xod gedəcək. Tək yaşayan qadının evində kişinin peyda olması uğur əlamətidir.\nQoca qovluğu da götürüb sevinə-sevinə getdi. Onun uşaq kimi sevindiyinə lap gülməyim tutdu. Bir də nə dediyini anlaya bilmədim. Bu nə deyir? Kişinin peyda olması... nə demək? Uğur əlaməti nədir? Mənim axı heç bir planım yoxdur. Heç bu barədə düşünmürəm də... Belə yaşayışımdan, belə halımdan razıyam.\nİki gün sonra axşam işdən gələndə gözlərimə inanmadım. Binanın arxa tərəfində yolun düz qırağında zibil qutularını kənar müdaxilələrdən qorumaq üçün üstüörtülü xüsusi yerin tikintisinə başlamışdılar. Hələlik isə zibilqablarını dəyişmişdilər. Üstüaçıqları götürüb, yerinə qapağı açılıb-örtülən qablar qoymuşdular.\n- Həə... Bu, artıq real iş oldu, - deyib keçdim.\n"Sən demə, Muxtar kişi zəhlətökən deyilmiş, özü dediyi kimi, səksəni çoxdan haqlayıbmış. Dünyagörmüş adam kimi sözü havaya atmayacaqdı ki... Bəlkə...".


Hamınıza əlvida… – ILK XƏBƏR\nBu hekayənin müəllifini unutmuşam. Deyəsən, rus yazıçılarındandır. Cəbhəyə gedən və cəbhədən qayıdan iki nəfər qarşılaşır. Cəhbədən qayıdan cəbhəyə gedən əsgərə parçaya bükülü bir şey verir və deyir ki, bu, suxarıdır. Amma indi yemə. Elə ki, gördün yüz faiz acından ölürsən, onda aç, ye. O biri də söz verir. Cəbhəyə gedən neçə dəfə aclıqla üzləşsə də, bükülünü açmır. Nəhayət, müharibə qurtarır, geri qayıdır, acından ölmək qorxusu yoxdur. Bükülü yadına düşür, onu açır və… görür ki, ordakı suxarı yox, taxta parçası imiş…\nBu əfsanəni isə 1981-ci ildə Basarkeçərdə eşitmişdim. Bu rayon mərkəzi Göyçə gölünün Qazax tərəfdən gedəndə o başındadı. Orda bir Canəhməd kəndi var idi. Bu adın tarixi ilə maraqlandım, bir əfsanə danışdılar… “Göyçə gölünün bu tayında Əhməd adlı bir oğlan, o tayında isə Tamara adlı bir tərsa qızı yaşayırmış. Əhməd Tamaraya, Tamara da ona vurulubmuş. Əhməd hər gecə Göyçə gölünü üzüb Tamaranı görməyə gedirmiş. Əhmədin oriyentiri itirməməsi üçün Tamara əlində bir şam tuturmuş. Bir gün Tamaranın ailəsi bu vaqiədən xəbər tutur. Tamaranı ev dustağı edirlər. Sonra müxtəlif yerlərdə bir neçə adam dayanır, onlar növbə ilə şam yandırır. Əhməd əvvəlcə bu şama doğru üzür, sonra o şam sönür, bir başqa tərəfdə şam yanır. Əhməd indi o biri tərəfə üzməli olur, sonra başqa yerdə şam…. Tamara künci-qəmxanədə “Can, Əhməd” deyib ağlayır, başını divara döyür, nə baş verdiyindən bixəbər olan Əhməd isə “Ax, Tamara” deyə suların qoynunda üzür. Nəhayət, səhərəcən o yan-bu yana üzən Əhməd taqətdən düşür və boğulub ölür…”\nƏhməd göldə boğulmaq ərəfəsində olanda suda bir taxta parçası görsəydi, ondan yapışmazdı, imdad diləməzdi, yardım istəməzdi, ona bel bağlamazdı. Çünki taxta parçası açıqca görünəndə onun kvint-essensiyası bəlli olur. Deyir, mən taxta parçasıyam. Amma taxta parçası bükülü olanda və çörək kimi qəbul ediləndə və insan buna inanmaq üçün yetərincə sadəlövh olanda, taxta parçası da xilas üçün stimul olur… Bunun üçün fövqəladə sadəlövhlük lazımdı. Don Kixot sadəlövhlüyü…\nƏhməd Tamaranı taxta parçası yox, “çörək”, həyatın mənası, Nəqqaşa yetmək üçün nəqş hesab edirdi… “qoyduğu yerdə” tapa bilmədiyi üçün boğuldu qeyri-müəyyənlik ümmanında. Əgər Tamara həmin vaxt həmin “qoyulduğu” yerdə olsaydı, Əhməd göl nədi, okeanı üzüb keçərdi. Əhməd inananda hər şey edə bilərdi. Əhməd inananda hələ suyun üstü ilə yeriyə bilərdi, nə bilim, bəlkə, yeridi də… Onda su onun ayağının altında möhkəm zəmin kimi idi. Əhməd suya da inanırdı, Əhməd ona və Tamaraya inandığı üçün su da ondan əmin idi. Əhməd Tamaraya da, özünə də, ona güc verənə də əmin idi… Əhməd vəhdətə inanırdı…\nAmma şam Əhmədin gözündə etibarını itirəndə hər şey dəyişdi. Əhməd şübhəylə başını qaldırıb göyə baxdı. Artıq ordakı nurlu Ay da əvvəlki deyildi. Ayın qövsündə bir şeytangözlü adam oturub ayaqlarını aşağı sallamışdı… Bir kinayə vardı sifətində. Əvvəllər Tamaranın tutduğu şama doğru gedəndə Əhmədin ayağının altında girdab, başının üstündə Ayda əyləşən şeytangözlü adam yox idi, ya da Əhməd bunun fərqində deyildi. Əhməd yalnız bir işıq görürdü – onu vüsala aparan işıq. Amma indi… Birdən ona elə gəldi ki, şeytangözlü adam ona hətta kömək əlini də uzatdı… Şeytangüzlü adam ona, sadəcə, ironiya ilə baxanda heç belə dəhşətli və ikrah doğuran deyildi. Həmin gün Əhməd Tamaraya “bir dənə ola bilmədin, çox dənə oldun” deyə bildimi, görəsən? Əslində deməyə haqqı da yox idi. Çünki ortada bir ola bilməyən Tamara yox, onun imitasiyası var idi. Amma bir şübhə yaranmışdı.\nŞübhə ilə inam arasında qalan Əhməd saat kəfkiri kimi o baş-bu başa gedirdi. Bu, bir qaydadır, saatın kəfkiri amplitudanın bir başına nə qədər çox gedərsə, əks tərəfə getmək üçün daha çox təcil alır. “Kəfkir”in bu, o baş-bu başa hərəkətləri Əhmədin aktivindən zaman və güc silirdi. Əhmədin gücü əzələsində yox, inamında idi. Tamaranı “qoyduğu yerdə” tapmayanda Əhmədin bu ümidi üzüldü. Əhməd onu udmaq istəyən girdabla Ayın qövsündə oturub gülümsəyərək ona əl uzadan Şeytangöz arasında qalmışdı. Nə Ay o Ay idi, nə şam o şam idi. Su da həmin su deyildi. Hava da həmin hava deyildi. Əhməd ciyərlərindəki havanı çıxarıb girdabı seçdi… Girdab həmin girdab idi. Əhməd vəhdətə gedirdi, vəhdətdən güc alırdı, onu kəsrətlə yıxdılar…\n… Bütün bunları niyə yazıram? O gün Zeynəb Qurbanlı bu şeiri paylaşmışdı. Etinasız qala bilmədim. Çox tanış yaşantı idi:\nEy mənim nikbin hallarım,\nHaqlıdırlar kimi davranmaqlarım.\nSəhvi hey özümdə görməyim.\nLayiq olmayanları fikrimdən çıxarmamağım,\nBoş yerə axıb gedən göz yaşlarım,\nHər kəsi adam yerinə goymaqlarım,\nheç nəyi olmayacağam.\nP.S. Zarafat eləyirəm. Hamınız gözəlsiniz. “Həyat da gözəldir. İstəsən, bu gözəlliyi külqabıdakı əzilmiş siqaret kötüyündə görə bilərsən” (F.Kafka)\nXeyirli nəbilimnə günü


Yaxın 2-3 ayda neftin qiymətinin 75 dollar/barelə çatacağı pronozlaşdırılır\nSon günlər dünya bazarında neftin qiymətinin artması ABŞ-da xam neft ehtiyatlarının bir həftədə proqnozlaşdırılan 4,057 mln. barelə qarşı cəmi 1,294 mln. barel artması ilə bağlıdır. Həmin dövrdə benzin ehtiyatının azalma həcmi proqnozu 10,4 dəfə üstələyərək 2,072 mln. barel olub.\nReport" xəbər verir ki, bunun nəticəsində "Brent" markalı neft aprelin 15-də 5,85% artaraq günün sonunda 63,31 dollar/barelə qədər bahalaşıb. ABŞ Energetika İnformasiyaları Agentliyinin (EİA) verdiyi məlumata görə, Şimali Dakotadakı yataqlarda gündəlik neft hasilatı 15 min barel azalıb. Baxmayaraq ki, bu bölgədə quyuların sayı hazırda tarixi maksimum həddədir.\nQeyd edək ki, Şimali Dakotada "Bakken" və Texasda "Eagle Ford" yataqları əsas şist neft yataqları hesab olunur. Agentlik may ayında ABŞ-da hasilatın daha 30 min barel azalacağını proqnozlaşdırır.\nAzərbaycan əhalisi nağd dollar alışını kəskin artırıb\nBu ilin yanvar-fevral ayları ərzində Azərbaycan əhalisinin ölkədə fəaliyyət göstərən kommersiya banklarından nağd ABŞ dollarının xalis alışı 3 419 340,5 min dollar təşkil edib. Fevral ayında əhalinin banklardan xalis dollar alışı 2 500 639,4 min təşkil edib ki, bu da yanvar ayı ilə müqayisədə 2,7 dəfə çoxdur.\n"Report"un məlumatına görə, yanvar-fevral aylarında əhalinin xalis avro tələbi 199 996,5 min avro olub. Yanvar ayında əhali banklardan nağd olaraq xalis 95 686,2 min, fevralda isə 104 310,4 min avro alıb (aylıq artım - 9%).\nBununla yanaşı, hesabat dövründə əhali əksinə, xalis Rusiya rublu satışı həyata keçirib. Bu müddətdə əhali banklara xalis 451 500,7 min rubl satıb. Yanvarda xalis satış 254 550 min, fevralda isə 196 950,6 min rubl olub.\nÜmumiyyətlə, fevralda daxili bazarda aparılan valyuta əməliyyatlarının həcmi 8 996,249 mln. manat təşkil edib ki, bu da yanvar ayı ilə müqayisədə təxminən 2,9 dəfə çoxdur.\nQeyd edək ki, fevralın 21-də Azərbaycan Mərkəzi Bankı milli valyutanın 34%-lik devalvasiyasını həyata keçirib.\nMərkəzi Bankın verdiyi məlumata görə, dolların məzənnəsində bahalaşma qeydə alınıb. 1 ABŞ dolları 1.0483-dən 1.0485 AZN-ə yüksəlib. Avronun məzənnəsində də dəyişiklik qeydə alınıb.\nAvropanın vahid valyutası 1.1730 AZN-dən 1.1676-a qədər ucuzlaşıb.\nRusiya rublunun kursunda da ucuzlaşma müşahidə edilib. İndi 1 rublun dəyəri 0.0202-dən 0.0201manata qədər ucuzlaşıb.


Türkiyədə azərbaycanlı və suriyalı gəlinlərin sayı niyə kəskin artıb... » "Dünya" informasiya agentliyi\nTarix: 17-03-2018, 11:25 | Çap et\nSon 5 ildə Türkiyə vətəndaşlarıyla evlənən azərbaycanlı qadınların sayı 77 faiz artıb. Virtualaz.org xəbər verir ki, bu barədə Türkiyə Statistika Komitəsi məlumat yayıb.\nMənbənin açıqlamasına görə, 2017-ci ildə Türkiyədə evlənən cütlüklərin sayı 2013-cü illə müqayisədə 5,1 faiz azalaraq 569 minə yaxınlaşıb. Bu evliliklərdə əcnəbi gəlin sayı isə 2013-cü illə müqayisədə 35 faiz artaraq təxminən 21 min nəfərə çatıb. 2013-cü ildən bu yana əcnəbi qadınlarla olan evliliklərin sayı 95 minə yaxınlaşıb. Türk kişilərin ən çox evləndikləri qadınlar isə suriyalılardır – 17 mindən yuxarı. Növbəti yerdə Azərbaycan, Almaniya, Ukrayna və Rusiyadan olan qadınlar gəlir. Bu dövrdə Azərbaycandan olan gəlinlərin sayı 77 faiz, Ukraynadan olan gəlinlərin sayı isə 20 faiz artıb. Amma rus gəlinlərin sayı isə 20 faiz azalıb.\nƏcnəbilərə ərə gedən türklərin sayı isə 2013-cü ildə 3 min 355 nəfər olubsa, ötən il bu rəqəm 13 faiz artaraq 3 min 782-yə çatıb. Bu dövrdə ən çox bağlanan nikahlar Almaniya, Suriya, Avstriya, İngiltərə və Azərbaycan əsilli kişilərlə olub.\nAzərbaycandan Türkiyəyə gəlin gedənlərin sayının bu cür artması əlbətdə, müxtəlif səbəblərlə bağlıdır. Belə görünür ki, “türkə ərə getmək” azərbaycanlı qadınlar arasında doğrudan da populyarlaşır. Lakin belə evliliklərin heç də həmişə xoşbəxt ailənin yaranmasına gətirib çıxarmadığı da məlumdur. Tez-tez Türkiyə mətbuatında Azərbaycandan bu ölkəyə gedən qadınların məişət zorakılıqlarına məruz qalması, cinayətlərə qurban getməsi, yaxud insan alverçilərinin toruna düşməsi barədə xəbərlərə rast gəlmək olur.\nQeyd etmək lazımdır ki, insan alverçiləri qadınları tora salmaq üçün onları xaricdə gəlirli iş və ya evlilik adı altında da aldadırlar. Bu, geniş yayılmış praktikadır.\nBəs Azərbaycan qadınlarının Türkiyəyə axının səbəbi nədir? “Təmiz dünya” Qadınlara Yardım İctimai Birliyinin rəhbəri Mehriban Zeynalovanın virtualaz.org-a bildirdiyinə görə, Türkiyə ilə ortaq dil, din və ənənələrdəki yaxınlıq azərbaycanlı qadınların bu ölkəyə axınına səbəb olan əsas amildir.\n“Türkiyə Azərbaycanla bir çox cəhətlərdə oxşar ölkə olduğuna, eyni dil, eyni din daşıyıcısı, oxşar ənənələrimiz olduğuna görə bu ölkəyə gedənlər üstünlük təşkil edir. Bir çox qadınlarımız isə başqa ölkədə daha xoşbəxt olacaqlarını düşünərək ailə qururlar. Bəzən türk seriallarının təsiri ilə qadınlarımız arasında belə miflər yaranır ki, Türkiyədə yaşamaq daha rahatdır, orada həyat daha firəvandır, kişilər qadınlara qarşı daha diqqətlidirlər. Amma əslində Türkiyədə ailədaxili zorakılıq bizdən daha çox olur. Bu ölkədə qadınlara qarşı cinayətlərin statistikası çox ürküdücüdür”, - deyə M. Zeynalova bildirir.\nMüsahibimiz deyir ki, təkcə Türkiyə ilə deyil, digər ölkələrin vətəndaşları ilə də nikah qurulur. Qadınlarımızın bir hissəsi Avropa ölkələrinə gedərək orada ailə qururlar: “Bunlar əsasən xaricdə təhsil alanlar, xaricdə işləyənlərdir. Onlar daha çox Avropa ölkələrini üstün tuturlar və Avropadan olan kişilərlə evlənirlər. Çünki oxşar düşüncə tərzinə malikdirlər, təhsilləri, intellektual səviyyələri oxşardır”.\nAmma əcnəbilərlə nikahın mənfi tərəfləri və riskləri də mövcuddur. Bu əsasən sosial-psixoloji mühitdəki uyğunsuzluqla bağlıdır. M.Zeynalova deyir ki əcnəbi ilə ailə quranlarda psixoloji uyğunlaşmalar məsələsi, ənənə fərqliliyi, nostalji var.\n“Biz bir-birimizə qarşı daha çox istiqanlıyıq, diqqətliyik, qohumluq münasibətləri, bir-birinə bağlılıq var. Amma xaricdə ailə qurub yaşayanlar bu bağları itirəndə depressiyaya düşürlər, bu da ailə münasibətlərinə təsir edə bilir. Təklik hissi, oranın mədəniyyətinə uyğunlaşmamaq, dini qaydalarına, hətta yeməklərinə uyğunlaşmamaq ola bilər. Bundan başqa, orada qanunvericilik də fərqlidir. Bəzən azərbaycanlı qadınlar o tələblərlə yaşaya bilmirlər. Çünki Avropa ölkələrində birmənalı şəkildə qanunun aliliyi güclüdür. Bizdə bəzən tanışlıqla, dostluqla nəyisə həll ediriksə, orada bu normalar keçmir. Sosial-psixoloji ortam uyğun gəlmir”, - deyə Mehriban Zeynalova vurğulayır.\nAzərbaycanlı qadınların əcnəbilərlə nikahlarının artmasını ölkəmizdə gənclərin işsizlik və iqtisadi çətinliklərlə bağlı vaxtında ailə qura bilməməsi ilə əlaqələndirənlər də var. Bu üzdən azərbaycanlı qızlar ailə xoşbəxtliyini xaricdə axtarmalı olurlar. Lakin istənilən halda xarici ölkələrə ərə getmək məsələsi heç də həmişə firəvanlıq və xoşbəxtlik vəd etmir...


BEVERLY HILLSIN REAL EVDAR QADINLARI 11 MÖVSÜM 18: 18 SENTYABR: 22 SENTYABR ÇIXIŞ VƏ ƏVVƏLKI EPIZODLARA ƏSASLANAN GÖZLƏMƏLƏR - TV ŞOULARI\nBeverly Hillsin Real Evdar Qadınları 11 Mövsüm 18: 18 Sentyabr: 22 Sentyabr Çıxış və Əvvəlki Epizodlara əsaslanan Gözləmələr\nBeverly Hills -in Real Evdar Qadınları 11 Mövsüm 17 Bölümü olduqca maraqlı idi. Erika paylaşma vəzifəsini öz üzərinə götürdü\nBeverly Hills -in Real Evdar Qadınları 11 Mövsüm 17 Bölümü olduqca maraqlı idi. Erika, Tom Giradi'nin evinə girməklə bağlı son hekayəni bölüşmək vəzifəsini öz üzərinə götürdü, amma əlbəttə ki, povestdə, xüsusən də Kyle üçün o qədər də real görünmədi. Bu bölüm, Kyle və Erika'nın Garcelle'in məclisindəki hadisələri xatırladığı 'İki Qəzanın Açılanı' adlanır. Erika hissədən zövq aldı və Tom Giradinin evinin qarət edildiyi hadisə ilə bağlı hekayəsini davam etdirdi.\nVə bu görüşlər nəticədə Tomu tibb xidmətinə apardı ki, bu da xəstəxanada idi, çünki Erikanın oğlu da atasının həyatını xilas etmək istəyərkən qəzaya düşdü.\n17 -ci hissədə baş verir\nAncaq Erika'nın hekayəsi, yalnız hadisələri xronoloji ardıcıllıqla izah etsəydi, müəyyən bir güvən vəziyyətində olardı. Erika'nın dediyi kimi, hadisələr, oğlunun qəza baş verəndə kartının beş dəfə yuvarlandığı üçün bunu ona izah etməsi səbəbindən gerçək idi. Bu, onun üçün olduqca qorxunc bir hadisə idi, çünki onu narahat etdi və nəticədə inanmağa başladı. Hadisə Garcelle partiyasından əvvəl baş verdiyindən, bu qədər narahatlıqdan sonra Erika, bir saniyə belə olsun, detalları bölüşmək istəmədiyi üçün Kyle çaşdı.\nBeverly Hills -in əsl evdar qadınları 18 -ci hissə üçün proqnozlar\nOn səkkizinci hissəyə gəlsək, əvvəlki hissənin hekayə xəttinə əsaslanaraq ondan bir çox proqnoz və gözləntimiz var. Bu epizodda Garcelle özünü bütün qrupa, xüsusən Kyle və Doritə izah etmək mövzusunda olduqca çətin bir vaxt keçirə bilər. Bu ikisi artıq böyük bir qarışıqlığa səbəb oldu ki, burada gözlənilməz bir şey gözləyə bilək. Digər tərəfdən, Erika'nın Tom Giradinin evi haqqında söylədikləri, xüsusi olaraq Kylie üçün yalan ifadə kimi görünürdü.\nBeləliklə, gözləyək və bu ikisi arasında nə olacağını görək. Kyle, Erikaya bir az da olsa şübhə hissi vermək istəmir, çünki bu, ümumi xaosla dolu başqa bir hissəyə səbəb ola bilər.\nHarada baxmaq olar?\nMənbə: Tom Bələdçisi\nBeverly Hills-in əsl evdar qadınlarının yeni bölümləri hər çərşənbə kimi ekranda görünür və hər birinin uzunluğu təxminən 44-50 dəqiqədir. Kabel bağlantısı olan və sonra da epizodları qaçıran pərəstişkarlarınız, Bravonun rəsmi veb saytından xəbər tutmağınız daha yaxşıdır. Və bilirik ki, sərt bir fan olanda şou ilə bağlı ən son yenilikləri və dedi -qoduları qaçırmaq istəməzsən.\nŞou indiyə qədər həyəcan verici bir sürətlə irəliləyir və bu epizodları izləsək, eyni marağın sona qədər davam edəcəyi görünür. Bundan zövq almaq, azarkeşlərin hazırda gördüyü yeganə vəzifədir və təqdim etdiyimiz yenilikləri izləməkdir.\nrick and morty amazon prime -da\nnetflix qəribə şeylər kimi göstərir\nbaki 4 sezon netflix buraxılış tarixi\nlisey dxd 5 mövsüm buraxılış tarixi\nƏn yaxşı russell crowe filmləri


Xətai polisində zorla cərimə yığımı - PULU OLMAYAN ONLARLA VƏTƏNDAŞ ŞÖBƏDƏ GİROV SAXLANILIR » IFADETV.COM - İfadə İnformasiya Agentliyi\nXətai polisində zorla cərimə yığımı - PULU OLMAYAN ONLARLA VƏTƏNDAŞ ŞÖBƏDƏ GİROV SAXLANILIR\nTarix: 20:53 / 15 fevral 2021 Bölmə: Gündəm / Hadisə\nBu gün Bakının Xətai Rayon Polis İdarəsinin 35-ci Polis Bölməsinin əməkdaşları 100-ə yaxın vətəndaşı karantin qaydasını pozmaq adı ilə şöbəyə gətirib.\nBu barədə Gununsesi.info-nu saxlanılan şəxslər məlumatlandırıb. İddiaya görə, onlar İnzibati Xətalar Məcəlləsinin 211-ci maddəsini ( Epidemiya əleyhinə rejimin, sanitariya-gigiyena və karantin rejimlərinin pozullması) pozmaqda günahlandırılıb.\nMaraqlıdır ki, bu pozuntuya görə vətəndaşlar nədənsə yerində cərimələnməyib. Onları kütləvi şəkildə polisə gətiriliblər. Müvəqqəti saxlama otağında sıx şəkildə və dəhlizlərdə yerləşdirilən vətəndaşları saatlarla orada saxlayırlar.\nSaytımıza müraciət edən vətəndaşlar bildirir ki, cəriməni hazırda ödəmək üçün vəsaitləri olmasa da polis onları sərbəst buraxmır: “Tələb olunur ki, yaxınlarınıza zəng edin, gəlib ödəsinlər. Çoxumuzun evində də imkan yoxdur. Bunu anlatmağa çalışsaq da inadkarlıq edirlər. Cərimənin ödnmə müddəti var. Amma bunlar vətəndaşın əlindən telefonu alır ki, get, pulu gətir və sonra telefonu götürüb gedərsən”.\nİddialara görə polisin şöbəyə gətirdiyi vətəndaşlar arasında azyaşlılar da olub.\nXətai RPİ-nin 35-ci Polis Bölməsindən isə bu iddianı təkzib ediblər. Növbətçi hissənin əməkdaşı bildirib ki, bölməyə gətirilən şəxslərin sayı barədə deyilənlər şişirdilib və cərimənin dərhal ödənməsi barədə tələb də edilməyib.\nGununsesi.infoшаблоны для dle 11.2\n12:36 Ça dekabr 2020 | Ramiz Rzayevin gömrükdəki rəis qardaşı haqda sensasion iddia\n11:18 Be iyun 2020 | KORONAVİRUSDAN “ÇİPLƏNMƏYƏ” DOĞRU... - Rokfeller Fondunun 10 il əvvəlki hesabatında nə deyilir?\n10:27 Ç sentyabr 2019 | Rəfael Cəbrayılovu nə gözləyir?


İmişlidə məzhəbçilik təhlükəsi ilə bağlı müşavirə keçirildi – www.din.az\nManşetİmişlidə məzhəbçilik təhlükəsi ilə bağlı müşavirə keçirildi\nDini radikalizm və ekstremizmin əhatə dairəsinin genişlənməsi ictimai və milli təhlükəsizlik risklərini artıra bilər.\nBu gün İmişlidəki Heydər Əliyev Mərkəzində Dini Qurumlarla İş üzrə Dövlət Komitəsi (DQİDK) və İmişli Rayon İcra Hakimiyyətinin birgə təşkilatçılığı ilə “Məzhəbçilik – dini təhlükəsizliyə təhdid kimi” mövzusunda seminar-müşavirə keçirilib.\nDin.az bildirir ki, seminar-müşavirədə Dini Qurumlarla İş üzrə Dövlət Komitəsi və İmişli Rayon İcra Hakimiyyətinin rəhbərliyi, Prezident Administrasiyasının Millətlərarası münasibətlər, multikulturalizm və dini məsələlər şöbəsinin əməkdaşı, Respublika Prokurorluğu, Daxili İşlər Nazirliyi, Dövlət Təhlükəsizliyi Xidmətinin vəzifəli şəxsləri, İmişli, Beyləqan, Füzuli, Xocavənd və Saatlı rayonlarının icra və hüquq-mühafizə orqanlarının rəsmiləri, eləcə də ictimaiyyət nümayəndələri iştirak edib.\nDövlət Komitəsinin sədr müavini Səyavuş Heydərov çıxışında bildirib ki, istənilən ölkədə dini radikalizm və ekstremizmin əhatə dairəsinin genişlənməsi ictimai və milli təhlükəsizlik risklərini artıra bilər. Hətta bəzən müəyyən xarici siyasi və dini dairələrin bəzi ölkələrdə fərqli məzhəb mənsubları arasında gərginlik, qarşıdurma yaratmaq cəhdləri həmin ölkələr üçün ictimai təhlükəsizlik baxımından ciddi təhdiddir. / Teleqraf.com


Azərbaycan Prezidenti: "Bizim bütün su ehtiyatlarımız araşdırılır, təhlil edilir" | Report.az\nAzərbaycan Prezidenti: "Bizim bütün su ehtiyatlarımız araşdırılır, təhlil edilir" "Köndələnçay su anbarına mən bir müddət bundan əvvəl bir heyət göndərmişdim. Bu anbarın vəziyyəti araşdırıldı və həyat bu bölgəyə qayıdandan sonra əlbəttə ki, biz bu sudan istifadə edəcəyik. İşğal dövründə mənfur düşmən bizi sudan məhrum etmişdi. Sərsəng\n"Köndələnçay su anbarına mən bir müddət bundan əvvəl bir heyət göndərmişdim. Bu anbarın vəziyyəti araşdırıldı və həyat bu bölgəyə qayıdandan sonra əlbəttə ki, biz bu sudan istifadə edəcəyik. İşğal dövründə mənfur düşmən bizi sudan məhrum etmişdi. Sərsəng su anbarı, Suqovuşan su anbarı düşmənin əlində olduğuna görə 100 min hektar torpaq susuz qalmışdı və bir neçə rayonda su təminatını yaxşılaşdırmaq üçün yüzlərlə subartezian quyusu qazılmışdır".\n"Report" xəbər verir ki, bu fikirləri Azərbaycan Respublikasının Prezidenti İlham Əliyev iyunun 14-də Füzuli rayonundakı Aşağı Köndələnçay su anbarı ilə tanışlıq zamanı çıxışında deyib.\n"Ağdam, Tərtər, Bərdə, Yevlax, Goranboy və digər rayonlar Tərtərçayın suyundan məhrum edilmişdi. Mənə bu yaxınlarda verilən məlumata görə, Vətən müharibəsindən sonra 30 min hektardan çox sahəyə Suqovuşan su anbarından su verilməyə başlanmışdır. Eyni zamanda, Ağdam rayonunda Xaçınçay su anbarı da bizim nəzarətimizdədir, işğaldan azad edilib və o su anbarı bu su anbarından həcm baxımından daha böyükdür. Bir daha demək istəyirəm ki, bizim bütün su ehtiyatlarımız araşdırılır, təhlil edilir və gələcəkdə bizə böyük üstünlük verəcəkdir.\nBiz doğma torpaqlarımıza qayıtmışıq, Füzuliyə qayıtmışıq, Köndələnçay su anbarı bizim əlimizdədir və əbədi bizim əlimizdə olacaq", - dövlət başçısı bildirib.


21:01 01.04.2021 (Yenilənib 21:12 01.04.2021)\nErmənistanda növbədənkənar parlament seçkiləri öncəsi Seçki Məcəlləsinə dəyişiklik edilib. Onu parlamentin 82 deputatı dəstəkləyib.\nBAKI, 1 aprel - Sputnik. Ermənistan parlamenti Seçki Məcəlləsində ölkədə seçkilərinin proporsional seçki sistemi üzrə keçirilməsini nəzərdə tutan dəyişikliyi ikinci və sonuncu oxunuşda qəbul edib. Bu o deməkdir ki, bundan sonra seçkilər partiya siyahısı üzrə keçiriləcək.\nSputnik Ermənistan-ın məlumatına görə, Ermənistan parlamentinin 82 deputatı Seçki Məcəlləsinə müvafiq dəyişikliyin lehinə səs veriblər.\nBundan əvvəl Ermənistanda qarışıq (proporsional və majoritar) seçki sistemi mövcud olub. Seçki Məcəlləsindəki partiyalar üçün 5, seçki blokları üçün 7 faizlik seçki baryeri dəyişməyib.\nMüxalif "Maariflənən Ermənistan" partiyası dəyişikliyin qəti əleyhinə çıxaraq bu andan etibarən seçkilərin legitimliyini şübhə altına aldığını bəyan edib.\nİkinci müxalifət partiyası "Çiçəklənən Ermənistan" isə iclası ümumiyyətlə boykot edib.\nQeyd edək ki, Ermənistanın baş naziri Nikol Paşinyan martın 18-də iyunun 20-də Ermənistanda növbədənkənar parlament seçkilərinin keçiriləcəyini bəyan edib. Bundan sonra mövcud hakimiyyət nümayəndələri seçkilərə yalnız proporsional seçki sistemini nəzərdə tutan yeni Seçki Məcəlləsi ilə getmək istədiklərini açıqlayıblar.


Uşaqların kalsium ehtiyacını necə təmin edək? |\nUşaqlarda kalsiumun əhəmiyyəti çox böyükdür.\nKalsium, uşaqların böyüməsi üçün, sümük və dişlərinin möhkəm və elastik olması üçün lazım olan orqanizimimizin bir elementidir. Kalsiumla zəngin olan qidaları qəbul edən körpələr böyüdükdə çox möhkəm və düzgün qurluşlu sümüklərə sahib olurlar. Müəyyən yaşdan sonra sümüklərin əriməsinin qarşısını da kalsium alır.\n24saat.org deyerler.org-a istinadən bildirir ki, lakin kalsiuma ehtiyacına görə hər yaşın öz miqdarı vardır.\n1-3 yaş arasında gündə 500 mg\n4-8 yaş arasında gündə 800 mg\n9-18 yaş arasında gündə 1300 mg\nKalsium qəbul olunmalıdır.\nBu qədər kalsiumu gündəlik qidalarda necə tapmaq olar?\nSüd, pendir, qatıq kimi süd məhsulları kalsiumla çox zəngindirlər. 1 su stəkanı süd 300 mg kalsium ehtiyatını özündə saxlayır. Tünd yaşıl yarpaqlı tərəvəzlər isə süd məhsullarından sonra ikinci yerdə dayanırlar.\nGün ərzində mütləq kalsium qəbul olunmalıdır. Bu səbəbdən də, uşaqlara kola əvəzinə ayran və yaxud da süd verməklə bu problemi köklü həll etmək mümkündür.\nSOCAR TURKEY ENERGY”NIN I VITSE-PREZIDENTI SAMIR KƏRIMOV SOCAR PREZIDENTININ MÜŞAVIRI TƏYIN OLUNUB


Azərbaycanın qaz ambisiyaları onu xilas edəcəkmi?\nBu gün neft gəlirləri, eləcə də resursları azalan Azərbaycan alternativ gəlir mənbələri axtarışındadır. Bakının əsas ümidi təbii qaz potensialını inkişaf etdirməkdir. Eurasianet.org saytında Xəzərin enerji məsələləri üzrə ekspert Marika Karayianni bu haqda yazır.\nBəzi dəyərləndirmələrə görə, Azərbaycanın hazırda 1.3 trilyon kubmetr qazı və kondensatı var. Bu ehtiyatın böyük hissəsi «Şahdəniz» yatağında yerləşir və o, dünyada ən böyük yataqlardan sayılır.\n«Şahdəniz»dən Cənubi Qaz Dəhlizi vasitəsilə Avropaya qaz göndərişi 2018-ci ildə başlamalıdır. İldə 4 milyard kubmetr Gürcüstan və Türkiyə bazarlarından ötrü nəzərdə tutulub. 2019-cu ildə bu həcm ildə 12 milyard kubmetrə, 2020-ci ildə isə 16 milyard kubmetrə çatdırılmalıdır ki, bunun da 10 milyard kubmetri Avropa gedəcək.\nREAL GƏLİR ƏLDƏ ETMƏYƏ, AZI, 5 İL VAR\n«Amma hətta «Şahdəniz»dən ixracın artırılması belə, Bakıya yetərincə pul gətirməyəcək. Azərbaycanın qlobal qaz ölkəsi imici qazanması onun yeni yataqları işləməsindən asılıdır», – yazan müəllif SOCAR-ın «Ümid» yatağında artıq üçüncü quyunu qazdığını qeyd edir.\nYaxınlıqdakı «Babək», eləcə də «Abşeron» yataqları da ölkənin qaz ixracatçısı ambisiyalarında fərq yarada bilər. Amma problem ondadır ki, bütün bunlar 2025-ci ildən tez baş verməyəcək və bu arada Azərbaycanın qarşısında xeyli problemlər dayanır.\n«Ən vacibi odur ki, Azərbaycanın təbii qaz satışından real gəlir əldə etməsi, azı, beş il çəkəcək. «Abşeron» yatağından hasilat 2021-ci ilin sonu, 2022-ci ilin əvvəlindən tez başlamayacaq, «Şahdəniz»dən ilk qazın Avropaya göndərilməsi isə 2020-ci ilə, ondan da sonraya çəkə bilər», – müəllif yazır.\n«Hazırda Azərbaycanda qaz çatışmazlığı var. Yerli ehtiyacı ödəməyə 12 milyard kubmetr qaz lazımdır. 2016-cı ildə bu qazın 1/10-ni xaricdən idxal etməyə məcbur olub. Elə ötən ilin ilk 5 ayı ərzində SOCAR-ın qaz hasilatı bir il öncənin eyni dövrüylə müqayisədə 5.4 faiz azalıb. Nəticədə Rusiyadan mümkün qaz idxalıyla bağlı «Gazprom»la müzakirələr başlanıb. Bakı Moskvadan ilə 3-5 milyard kubmetr qazın idxalına endirim istəyib», – təhlildə vurğulanır.\nBƏZİ LAYİHƏLƏR ERTƏLƏNƏ BİLƏR\nMüəllif qeyd edir ki, neftin ucuzlaşması fonunda bu defisit nağd pul problemini üzə çıxarıb. Azərbaycan Cənub Qaz Dəhlizinin tikinti xərclərindən ötrü artıq 5 milyard dollar borclanıb. 1 milyard dollarlıq avrobond satıb, daha çox satmağı planlaşdırır. Dünya Bankından 400 milyon dollar alır. AYİB də 550 milyon dollar ayıracağını, kommersiya banklarından əlavə 1.1 milyard dollar cəlb edəcəyini bildirib.\nYazıda o da vurğulanır ki, bütün bu sıxıntılar bəzi enerji layihələrinə üstünlük verilməsiylə sonuclanır. Hökumət «Şahdəniz» və Cənub Qaz Dəhlizinə daha çox diqqət ayıra, xarici tərəfdaşları olmayan «Ümid» və «Babək» qaz yataqları hələlik ertələnə bilər. Fransanın «Total» şirkəti «Abşeron» yatağının işlənməsinə cəlb olunduğundan onun «bəxti daha çox gətirib».\nMüəllifin fikrincə, bütün bunlar ölkənin daxili siyasətinə təsirsiz ötüşməyəcək. Milli sərvət fondu olan Dövlət Neft Fondunun vəsaitləri getdikcə azalmaqdadır. «Azərbaycan təbii qaz ambisiyalarını sürdürdükcə, bu tendensiya qalacaq. Elə adamların da bunu gündəlik həyatlarında hiss etməsi uzun çəkməyəcək. Bakı yalnız təbii qazın Avropaya daha tez çatmasına ümid bəsləyə bilər», – təhlilçi yazır.


Bahar Muradova: Qadınlara qarşı hüquq pozuntusunun qarşısının alınması ilə bağlı milli qanunvericilik kifayət qədər təkmilləşib - AZƏRTAC – Azərbaycan Dövlət İnformasiya Agentliyi\nNoyabrın 25-də Sabunçu rayonu, Bakıxanov qəsəbəsindəki Bakı Gənclər Mərkəzində “25 Noyabr - Qadın Zorakılığına qarşı Beynəlxalq Mübarizə Günü” mövzusunda tədbir keçirilib.\nAZƏRTAC xəbər verir ki, tədbir Azərbaycan Respublikası Prezidentinin 2020-ci il 27 noyabr tarixli Sərəncamı ilə təsdiq edilmiş “Azərbaycan Respublikasında məişət zorakılığı ilə mübarizəyə dair 2020–2023-cü illər üçün Milli Fəaliyyət Planı”nın icrası ilə əlaqədar təşkil olunub.\nAZERTAG.AZ :Bahar Muradova: Qadınlara qarşı hüquq pozuntusunun qarşısının alınması ilə bağlı milli qanunvericilik kifayət qədər təkmilləşib\nCaqannat Çapaqeyn: Azərbaycanın qaçqın və məcburi köçkünlərlə bağlı dövlət siyasətini bəyənirik\nBakıda “Yaxşı idarəçiliyin təbliğində ombudsmanın və vətəndaş cəmiyyəti institutlarının rolu” mövzusunda dəyirmi masa keçirilir\nRespublikanın daxili işlər orqanları ötən gün törədilmiş 46 cinayətin üstünü “isti izlər”lə açıblar